Moutig an alori - Moutig - Yann Berr Kemener, Ganlor, Skol Vreizh\n> Livres en breton >Livre enfant en breton (de 0 à 8-10 ans)>Moutig>MOUTIG AN ALORI - Moutig le pitre\nMoutig est un petit agneau différent des autres.\nS'échappant du troupeau, il découvre le monde au fil de ses rencontres...\nSetu troioù kaer un oan bihan anvet Moutig ha ne fell ket kezhañ bezañ evel an deñved all.\nKemer a ra e amzer, n'eus ket pres warnañ.\nE gwirionez n'eo ket un alori, met klask a ra kentoc'h deskiñ modoù all da gomz ha da vevañ.\nUr seurt skol-louarn an hini eo.\nHag a-benn ar fin ez a buanoc'h eget ar vadennad deñved.


Jakez Kroc'hen - Wikipedia\nJakez Kroc’hen e oa anv-skingomz Pêr Eliaz, anavezetoc’h evel Pierre-Jakez Hélias, brudet evel oberour ‘’ Le Cheval d’Orgueil ’’ .\nE 1947 e voe embannet, er gelaouenn Ar Falz, kelaouenn skolaerien ar skolioù-stad, un dastumad pezhioù, farsadennoù kentoc’h, gant Jakez Kroc’hen ha Gwilhou Vihan, lesanvioù daou Vigouter, Pêr Eliaz ha Pêr Trepoz. Anv an dastumad e oa « Biskoaz kemend-all » .\nDa neuze e oa Eliaz o paouez bezañ anvet da « rener an abadennoù brezhonek » e-barzh « Radio Roazhon-Breizh » . Mont a rae a-wechoù, er bloavezhioù kentañ, gwisket gant dilhad ar Vro-Vigoudenn, e-barzh festoù aozet gant an tu-kleiz (PCF, CGT) da gaozeal brezhoneg.\n1 Un danevell\n2 Ar vuhez goude Jakez Kroc’hen\nEn danevell Testoù eus ur c’hantved all, gant Yann Gerven , e teu teir gallez da c’houlennata un den kozh eus kanton Kallag, hag a ra Jakez Kroc’hen anezhe o-zeir.\nAr vuhez goude Jakez Kroc’henAozañ\nPa guitao Elias ar skingomz e teuio Charlez ar Gall, eus Ar Falz ivez, en e lec’h. Hennezh a grogo gant an abadennoù skinwel ivez. Goude-se e vo tro Fañch Broudig, a chomo betek ar bloavezhioù 1980. E 1981, pa erruo an tu-kleiz e gouarnamant Bro-C’hall e vo trihanteret skingomz Breizh gant krouidigezh Radio Breizh-Izel e Kemper, Radio-Armorique e Roazhon, ha Radio Loire-Océan e Naoned. Ar re-se avat a vo klevet en FM. Kenderc’hel a ray an abadenn vrezhonek gant Fañch Broudig e PO e-pad ur pennad, ha goude lakaet en FM. Dilezel a raio ar skingomz e-kerzh ar bloavezhioù 1980, met chom a raio e penn ar skinwel brezhonek betek 2007.\nEr skingomz e tremeno Mikael Baudu, a c’hallo lakaat an abadenn da greskiñ eus un eurvezh da ziv, Denez Prigent (brudetoc’h evel kaner eget evel brezhoneger), ha Glen Jegou, a welo e amzer o tigreskiñ eus div eur da un eur. Bremañ ne vez ket selaouet an abadenn kalz ken: kemmet he deus re alies, ne vez ket brudet, ne vez ket brezhoneg mat atav, ha ne vez klevet nemet en ul lodenn eus Breizh-Uhel , bro Radio-Armorique.\nGwir eo ez eus skingomzoù brezhonek all er vro. Met hini ebet evit Breizh a-bezh. Ha n’eus hini ebet a c’hallfed klevout e Roazhon pe Naoned.\nRonan Calvez, La Radio en Langue bretonne. Roparz Hemon et Pierre-Jakez Hélias : deux rêves de la Bretagne, Presses Universitaires de Rennes 2 (PUR), 2000, [ISBN 2868475345]\nAdtapet diwar « https://br.wikipedia.org/w/index.php?title=Jakez_Kroc%27hen&oldid=1820410 »\nDernière modification le 9 Gen 2019, à 09:49


Istor Breiz, 1893/Rann 12 - Wikimammenn\nIstor Breiz, 1893/Rann 12\nJ.-A. Lefournier, 1893 (p. 217-233)\n◄ Alan Kerne ; ar brezel santel ; an dugez Konstansa (unekvet kanvet). Histor an duk Arthur pe Arzur ; sant Youen pe Ervoan (trizekvet kanvet). Brezel e Breiz epad 24 bloaz, etre Bleiz ha Montfort ; Guesklin (pevarzekvet kanvet). ►\nNe deuz ket e Breiz. ne deuz ket eunan,\nNe deuz ket eur sant evel sant Ervoan !\nCetu e m’oun o vont da lavarout deoc’h c’hoaz istor eur minor maleürus karet dreist oll e Breiz. Maro oa he dad araok na oa ganet. Ar roue Bro-Saoz oa leun a gassoni evit he vab bihan araok zoken ma oa deuet er bed. Petra raio ar paour-kez mam evit dioual he bugel ? Ar Vreiz a blege dirag ar Saozon. An Aotrou Doue na zilezaz nag ar vro nag ar minor. Pegement a bedennou ne oa ket gret e peb iliz dirag peb aoter, nag a c’houlou koar allumet evintan dirag an oll zent euz ar baradoz ! Ar Vretoned a lavare : Mar ro Doue deomp eur paotr, hanvet a vezo Arzur, evel ar roue braz ; ha dont a raio marteze evel-t-han da drec’hi ar Saozon ! Ar roue a Vro-Saoz a felle dezan e vije roet d’an dug bihan he hano, ma vije galvet Herri. En despet d’he oll c’hallout, na hellaz ket gounit an dra-ze ; rak d’ar zul Fask vintin, an tregont a viz ebreul 1187, ganet oe eur mabik e Breiz, ha galvet oe Arzur. Nag a laouenedigez ne oe ket neuze beteg en diveza kerriou euz ar Vreiz pa zone ar c’hleier e peb iliz ! Kaer e peffe, eme an dud divar ar meaz, hon paotr-ni a zeuio a ben euz ar Saozon. Ne hellaz, siouaz ! beza koz avoalc’h evit hen ober. Koulskoude euz ar pez a reaz en he oad tener, a heller lavarout ne oa ket en em dromplet ar Vretonet pa hedent traou kaer euz ho dug Arzur.\nAr roue milliget Bro-Saoz a varvaz, hag he vab Richard Kaloun-Leon a lezaz Breiz e peoc’h, epad ma oa oc’h ober brezel en Douar-Santel. Konstansa, mam Arzur, a reaz kelen he mab gant Guehenok, eskop Guenet. Richard, deuet en dro en he rouantelez, a zeuaz evel he dad d’ober brezel d’ar Vretonet, ha da lemel he vam digant an dug bihan. « Na gemerit ket sourci ac’hanoun-me, a skrive hi d’ar Vretonet, mæz mirit mad an dug ; outan e ma ar muia kassoni. Rag ar roue Bro-Saoz a lavar a vo he unan dug a Vreiz. » Arthur oe neuze kasset gant ar Vretoned da gastel Brest, evit he zivoal a enep he yountr, e 1197.\nAn duchentilet euz ar Vreiz a glaske an tu da gaout en dro mam an dug bihan. Anna a Vitre, merc’h unan euz ar re genta, en em ginnigaz evit choum er prizoun e lec’h an dugez, houman a hellaz neuze dont en dro d’he mab. Enor d’ar plac’h iaouank-ze !\nAr Saozon na oant ket atao ar re grea, en despet d’an drouk a reent neuze e Breiz ; arabat kridi kement-ze. Eun devez Richard Kaloun-Leon, ar muia brudet euz he amzer er brezel, oe pilet divar he varc’h gant Alan Dinan, Breton kalounek, a henche ar Vretonet mad, en eun amzer ken trist, rag kreoc’h a oant eget ho malheur.\nRichard na oa ket eun den fall, eur galoun vad en doa. Guelout a reaz he niz Arzur, hag oc’h he gaout eur paotr ker chentil, e teuaz d’he garout. Evel-ze pa varvaz, na vankaz ket da lakaat dre skrid e oa rouantelez Bro-Saoz d’an dug Arzur, raz heman oa mab d’he vreur. An hini falla euz ar voen-ze oa Iann, breur iaouanka Richard, lezhanvet Ian-heb-Madou, abalamour n’en doa rouantelez ebet da gaout. Na c’houlennaz ket kaout an hano-ze. Ne vo ket diez, emezan, mirout ar rouantelez enep eur bugel. Heman ne vo ket guelloc’h louarn evidoun-me. Ar Saozon na vint ket kountant da gaout evit roue eun dug a Vreiz : dont a rin a ben anezan. Euz an tu all, ar roue a Frans, Filip, a lavare ivez : Dont a rin a ben avoalc’h euz eur paotr iaouank evel heman ; dimizi a rin anezan d’am merc’h, ha neuze a rin euz ar Vreiz ar pez a garin. Koulskoude Arzur, tenzor ar Vretoned, na golle ket kouraich : dont a reaz a ben da blijout d’ar roue a Frans, heb he leuskel da gemer tu ebet e Breiz, ha kundui a ree ker mad ar brezel ma oa tost da c’hounit var he yountr Iann. Heman, o velout na helle ket gouniz dre ar brezel, a fellaz en em gemer en eun doare all. Galvout a reaz Guillou Desroches, lavarout a reaz dezan : Ne ket brao guelout brezel etre ar yountr hag an niz ; ma na vije ket Arzur aliet fall, dont a rafe d’ober ar peoc’h ganin. Keit a ma vo etouez ar Francisien neuz ket a voyen d’en em glevout gantan. Red eo did, evit he vad he unan, hen digass din neuz fors penaoz. Neuze ar brezel a vo aichuet, ha na c’houlennan nemet mad dezan.\nDesroches, pe sod, pe traitour, a gavaz an tu da baka an dug iaouank epad he gousk, hag er c’hass a reaz d’he yountr. Aichuet oa neuze evit ar minor. Lakeet oe er prizoun en eun tour huel, var bord ar mor, e Rouen. Eno oe klasket he laza a ben diveich ; en em zifen a reaz he unan enep ar vourrevien gant eur bank ebken en he zorn. Arzur oa eur paotr ker koant, ker mad, ker karantezuz, ma lakaaz d’he garout he voard, ar falla den en doa kavet Iann evit divoal he niz. Heman oa carget d’hen renta dall. Morse an den-man, ker fall ma oa, na hellaz kemer varnezan he unan, evit ober kement-ze. Iann hebken a choumaz kriz he galoun ; rak be en doa eur rouantelez da gaout dre varo he niz.\nNag a dorfejou na ra ket ober d’an den ar c’hoant da c’hounit madou ? Dre zorn he yountr he unan oa lazet Arzur ! Ia, gouelit, Bretoned, a glev an dra-man ; neuz ket kals a draou hag a dall muioc’h ho taelou. Arzur oa dihunet e kreiz he gousk, ret oa dezan disken beteg treit an tour, ha pignat er vag, e lec’h ma hellaz guelet dre sklerijen al loar daou zen ; n’hen doa ket bet amzer da anaout he yountr, pa oa skoet e poull he galoun, gant eun taol kleze. Evel-ze e aichuaz he vuhez maleüruz, hag e oa neuze distrujet ar voen euz an duget a Vreiz. 1203. Eur iouaden a venjans a n’em skignaz en oll vro. Na choumaz gant ar muntrer nemet rouantelez Bro-Saoz ; ar Vreiz oe miret outan. Alix, c’hoar Arzur, a oe dugez a Vreiz. Ar Vretonet o doa c’hoant e zimejfe da Herri Penthievr, euz voen Gurvand, eun den euz ar vro. Siouaz, Alix, o timizi gant Per a Dreux, a veskaz ar goad breton gant ar goad gallek. Ar Gall-ze en doa neubeut a zoujans evit an eskibien hag ar veleyen, ha ken divouiziek a oa euz lezennou ha giziou ar vro, ma zeuaz kals a Vretoned d’ober ar brezel dezan, evel Rohan hag he vreudeur Herve, Konan, ha Soliman Leon, Soudan ar Faou hag Herve ar Pont.\nKonan Leon, a leverer, oa eun den ker kre ma torre pen eun den gant he zorn serret hag a laze eur marc’h en or skei var he ben.\nGoude kement a valheuriou, oa poent kaout bloaveziou a beoc’h. Epad hanter kant vloaz, ma vevaz an dug Iann-ar-Rouz, na oe trouz ebet e Breiz. Ar peoc’h-ze a badaz pevar bloaz hag hanter kant goude he varo. En amzer an dug Iann-an-Daou, Arzur ha Jann-ar-Mad, an dudchentilet hebken a ie d’ar brezel ; an dud divar ar meaz a joume da arat ha da balarat an douar, ha peb hini a c’houneze ez avoalc’h he vara. Pa oe brezel er vro ar parkeier oa dilezet, an eost goastet, ha goude-ze dont a ree eur gernez bennag er vro.\nTri euz an duget a Vreiz, Per, Iann I, hag he vab Iann II, a ieaz d’an Douar-Santel e pelec’h sant Louis, roue a Frans, hag eun neubeut mad a duchentil breton, a gombate enep an Turket. Daoust d’ar peoc’h oa etre rouanteleziou an Europa, epad ma oa ar rouaned en Douar-Santel, martolodet gallek a zeuaz da lakaat an tan e Leon, e kichen Brest, ha goude ar re-ze, martolodet Saozon a zeuaz da voasta Lou-Maze. 1289.\nIann-an-Daou, dug a Vreiz, oa eet d’ar ger a Lyon, e Frans, evit guelout hon Tad Santel ar Pab, en em gave neuze er ger-ze. Digouez a reaz en amzer ma oa hanvet eur Pab nevez varlec’h an hini maro diveza. Ar Pab, o tont e meaz euz an iliz-veur, a bignaz var eur marc’h hag ar roue a Frans hag an dug a Vreiz a gemere he vrid an eil goude egile, evit ober enor d’ar Pab. Pa oant deuet e kichen eur c’hoz voger karget a dud o sellet, ar voger a zifreuzaz, hag o koueza var an dug a Vreiz a zraillaz he gorf. Mervel a reaz pevar devez goude. Ar roue a Frans oe skoet e tu ar pen, hag eur mean a vlonsaz gar hon Tad Santel ar Pab.\nEn amzer an dug Iann-ar-Rouz, e oe ganet e maner Kervarzin, e bro Landreger, eur bugel, bet eur sant braz, sant Youen eo, patron an advocadet. He dad oa Helouri Kervarzin, hag he vam a oa Kenkiz. Hi a lavaro aliez d’he mab : Ret e did beza sant ; hag hen a lavare dezi : Sant a glaskan beza. Hag, evit guir, bugel evel ma oa, ober a ree peb tra evit gloar Doue. Pa zeuaz en oad en em rentaz bælek ; ha neuz bet den mignon d’ar beorien evel sant Youen. Ho divoal a ree enep ar re disleal ; evel-ze oe hanvet Advokat an dud paour. Eun devez ma en doa roet d’ar beorien an oll draou en doa, a zeuaz eur paourkez da c’houll digantan an aluzen ; sant Youen a dennaz he gapot divar he ben hag hen roaz dezan.\nDeoc’h-tu pa vije gret an eost, guerza a ree he id, hag ober a ree an arc’hant d’an dud paour. Unan euz he barossianis a lavaraz dezan : Perag na rit ket evel-doun-me ? na verzan va id nemet da ben ar bloaz, hag e c’hounezan pemp guech muioc’h evit na reet. — Me, a lavaraz sant Youen, a c’houniz kant guech muioc’h pa roan anezan d’ar beorien.\nEur veich ma oa o prezek e Locronan-Kerne, an aotrou Koatpont a ieaz e meaz euz an iliz pa bigne ar sant er gador. Sant Youen oc’h he velout a lavaraz a vouez huel : « Ma vije aman trompil an diaoul (ar biniou) ha teir pe pedir plac’h iaouank da zansal, e vije choumet hennes aman ; mont a ra kuit pa ve komzet euz a Zoue. Kastiet a vo er vuhez-man. » Hag evit guir an aotrou-ze oa sæziet en he gorf, ha ne gavaz ar iec’het nemet pa oe digasset var bez ar sant, goude he varo. Kals a vurzudou zo bet gret var bez sant Youen pe Ervoan, galvet gant ar Vretonet ar Bælek santel da Zoue.\nNez euz ket e Breiz, nez euz ket eunan\nNez euz ket eur zant evel sant Ervoan.\nEnoromp ha pedomp atao ar zent en hon ezomou.\nAdtapet diwar « https://br.wikisource.org/w/index.php?title=Istor_Breiz,_1893/Rann_12&oldid=168625 »


Pajenn:Marigo - Abrege eus an Aviel.djvu/182 - Wikimammenn\nPajenn:Marigo - Abrege eus an Aviel.djvu/182\nAr bevare Sul\nBeza hon eus oll Superioret spirituel evel hor Pastor hac hor C’hovesour, da bere e tleomp obeissa, rac carguet int eus hon eneou ; derc’hel a reont en hor c’hénver plas an Autrou Doue ; anezo eo en deus lavaret Jesus-Christ : Piou benac ho cheleo, am cheleo me ; ha piou benac ho tispris, em dispris me. An dânvad pehini ne heul quet e Bastor, pe a bella dioutàn, a so en danger da veza taguet gant ar bleizi.\nBeza hon teus superioret temporel, evel ar Roue hac ar re a command eus e berz, da bere e rencomp sugea ; car ne deus quet a autorite legitim, eme an Abostol S. Paul, a guement na zeu a Zoue, hac an nep a resist ouz ar Puissansou etablisset gant Doue, a resist ous Doue memes.\nBeza ez eus erfin Superioret domestiq ouz pere e tleer senti. Pebes disurz na ve quet en un ty e pehini ne obeisse quet ur vreg d’e friet, ar vugale d’o zad ha d’o mam, ar servicherien d’o mæstr.\nAdtapet diwar « https://br.wikisource.org/w/index.php?title=Pajenn:Marigo_-_Abrege_eus_an_Aviel.djvu/182&oldid=94575 »\nKemmoù diwezhañ degaset d'ar bajenn-mañ d'an 2 Du 2016, da 13:23.


Journal de Renaud Camus, dimanche 16 août 2015\ncréée le lundi 17 août 2015, 18 h 50\nmodifiée le mardi 18 août 2015, 18 h 15Dimanche 16 août 2015. Des réputations favorables, quand elle flattent ceux qui les entretiennent, peuvent survivre indéfiniment à ce qui ~~~~ ~~ ~~~~~ ~~~~~~~ — ~~~~~ ~~’~~~~~~ ~~~~ ~~~~~~~~~~~~ ~~ ~~~~ détruire.\nAinsi ~~~ ~~~~~~~~~~~ nous montre constamment, ~~~~ ~~~~~~-~~~, ~~~~ ~~~~~~ ~~~~~~~ ~~~ ~~~ ~~~~~~~ ~~~ ~~~~~~~~~ ~~~~ ~~~~~~ ~~~~~ ~~~~~~ ~~~ ~~~~~ ~~~~~~~ ~~~ ~~~~~~, ~~~ ~~~~ ~~~~ ~~~~~, ~~~ ~~~~~~ ~~~~~. ~~~ elle attribue cette ~~~~~~~~~~~ ~~~~ ~~~~~ (~~~~~ ~~~~~ ~~~~~ ~~~~~ ~~~~~~~~~~, ~~~~~ ~~~~~~) ~~ ~~~ ~~~~~~~ ~~~ ~~~~ ~~~~~~~~~~, ~~~ ~~~~ ~~~~~~~, ~~~ ~~~~ ~~~~~~~~~. ~~~ ~~~ ~~~~ ~~’~~~ ~~~~~ à l’écran, pendant ~~~ ~~~~~~, ~~~~ ~~~~~~~ ~~~~~, ~~~ ~~~~~~~~, ~~~ ~~~~~ ~~’~~~~~~~~~ ~~~~~ ~~~~ ~~~~~. ~~~~ ~~~~~~~~, ~~~ ~~~~~ ~~~~~~~~~ ~~~~~~~~~, ~~~~~ ~~~ ~~~~~~-~~~~~, ~~~~ ~~~ ~~~~~ : ~~~ ~~ a la cathédrale, ~~~~~ ~~~~, ~~~ ~~ ~~ ~~~~~~~~~ ~~~~~~ ~~~~~~ ; ~~~~~ ~~ ~~~~~~ ~~~ ~~~~~~~~ ~~~ ~~~~~~~~~-~~-~~~ ~~~ ~~~~, ~~’~~~~ ~~~~~~~~ — ~~~~~ ~~~~ ~~~~~~~ ~~~~~~ ~~~~~~, ~~~ ~~~~~ cas. Pourtant les ~~~~~ ~~~~~~~~~~~ ~~~ ~~~~~~~~, ~~~~~~ ~~~’~~~ ~~~~~ ~~ ~~~~~~~~~ ~~~~ ~~~’~~~ ~~~ ~~~~~~~ ~~~~~~, ~~~ ~~~’~~~~ ~~~~~ ~~~~~ ~~~~~~~~~ ~~ ~~~~~~~ ~~~ ~~~~~~~~~~~ ~~~ ~~~~~~ ~~~~~~~~~~ ~~~~ leurs yeux :\n« Ah oui, ~~~~~~~~~, ~~~~~~~~~~~~, merveilleux… »\nBon, ~~~~ ~~~~~~~~ ~~~~~-~~~~~ ~~~ ~~~ ~~~~~~ ~~~~~~~~~~~, ~~~~ ~~~~~~~~, ~~~~ ~~~~~~~, ~~~~ chapiteaux…\nVu ~~~ ~~~~~, ~~~~~~~~~~~ plus rien ~~’~~~~ ~~~~~~~~~~~~. ~~~ ~~~~~~~~~~ ~~~~ ~~~~~ la Lozère laisse ~~~~~~~~~ ~~ ~~~ ~~~~~~~ ~~~~~~~~~~ ~~~~ ~~~~~~~~~~~~~ ~~~~~~~~, ~~~~ ~~~~~~~ ~~~ ~~~~~ ~~~~~~~~ ~~~ ~~~ ~~~~~~~ ~~~~~~, ~~~ ~~~~~~~ ~~~~~~~~~~~~ ~~~~ ~~~~~ ~~~ ~~~~ ~~~~~~~, ~~~~ ~~~~~~~~, des postes d’observation ~~~~~~~~~~~~, ~~~~~ ~~~~ ~~~~~~~~~~~, ~~~~~, ~~~~~ ~~~~~~~~~ ~~’~~~~~~~~~ ~~~~~~~~~~~~ ~~’~~~ ~~~~~~~~. ~~’~~~~~~ ~~~~~ ~~’~~~~~~ ~~~ ~~~~~~~~~ ~~~ ~~~~ ~~~~~~~~~ : ~~~~~~ ~~~~~~~~~~~~, ~~~~~ ~~~~~~, ~~~~~~~~~ ~~~~~~~~~~, ~~~~~ ~~~ y a toujours ~~~~~~~~ ~~~~~~, ~~~ ~~~~~ ~~~ ~~~~~~~~~~~~~~, ~~~ ~~~~~~~ ~~~~~~~~~~~, ~~~ ~~~~~~~, ~~~~ ~~~~~~~~ ~~~ ~~~~~~~~~ ~~~~~~~~~~, ~~~~ ~~~~~~ ~~~~~ gâcher.\nEt ~~~ ~~~~~, ~~~~~~~~, ~~~~~ ~~~~~~ ~~~ ~~~ force à faire ~~~~~~~~~~~~ ~~~ ~~’~~~~~~~~~~~~~~ ~~~~ ~~~~~~~~~, ~~~ ~~’~~~~ ~~~~ ~~~~~~. ~~~ ~~~~~~~ ~~~~~~-~~~~~, ~~~~~ ~~ ~~’~~~~~~ : ~~~~~~~ ~~~~~~~~~~~~~ — ~~~~~~~~ ~~~~~~~, ~~~~~~~~~ ~~~~~~~~~, ~~~~~~~~~ ~~~~~~~~~, ~~~~~~~~~ ~~~~~~~ — qui à elles ~~~~~~~ ~~~~~~~~~~~~ (~~~ ~~~~~~~~~~) ~~ ~~~~~~~ ~~~~~~ ~~’~~~~~~~~ ~~~~~~ ~~~~~~~~ ~~~ ~~~~~~~~~~~ ; ~~~~~~~~~~~~~~ ~~~~~~~~~~ ~~~ ~~~~ ~~~~~~, ~~~~~~ ~~~~ ~~~~~~~~~~~~ ~~’~~~~~~~~~~~ ; ~~~~~~~~ ~~~~~ ~~~~~~~~~~~ ~~~~~~ ~~~~~~~ ~~~ ordures en formation ; ~~~~~~~~~~ ~~~~~~~~ ~~~ ~~~~~~ ~~~~~~, ~~~ ~~~~~~~~~ ~~~~~~~ ~~ ~~’~~~~~~~~~ ~~~~~~~~~~~~, ~~~ ~~~~~~~~ ~~~~ ~~~~ ~~~~~~~~~ ~~~ ~~~~~~~~~~~~~ ~~~ ~~’~~~~~~~~~~~~, ~~~ ~~~ ~~~~~~~~~~~~~ ~~~ ~~~ ~~~~~~~~~~~~~~~. ~~~ toute évidence personne ~~~ ~~’~~~~ ~~~~~~~~ ~~~~~~~~ ~~~~~~ ~~~~~~~~~~, ~~~ ~~~~~~~~~~~, ~~~~~~~~ ~~~~~~~~~ ~~~~~ ~~~ ~~~~~~~~~~, ~~~ ~~~ ~~~~~ ~~’~~~~~~~~~~ ~~~~~~~, ~~~~ ~~~~~, ~~~~ ~~~~~~ ~~~~~~ ~~~~~~~~~ ~~~ ~~~~~~~~~~~~~~~ impopulaires.\nMais l’emblème entre tous ~~~ ~~~ ~~~~~~~~ ~~~~~~ ~~~ ~~~~~~~~~~~ ~~~ ~~~ ~~~~~~~~ ~~~ ~~~~~ ~~~~~ ~~~~ ~~~~ ~~~~~~~-~~~~~~~~ ~~~ ~~~~~ ~~~~~~~~~ slogan, la ~~~~~ ~~~~~~ ~~~~~~~ ~~~ monde, qui ~~~~~~~ ~~~~~ ~~~~~ déplaisant s’il était ~~~~~. ~~~ ~~~~~ ~~~~~~ ~~~~~~~ ~~~ ~~~~~~ ~~~~ ~~~~~~~~ ~~~ ~~~~~~~~, ~~~ ~~~~~~~~~, ~~~ ~~~~~~~~~ ~~~ ~~~ ~~~~~ ~~~~ ~~~~~~~ ~~~~~ ~~~~~~ ~~~~ ~~~~~~~~~~ ~~’~~ ~~~~~~~~ ~~~~~ les pieds. Cependant ~~~ ~~’~~~~ ~~~~ ~~~~~ ~~~~~~, ~~~~ ~~~ ~~’~~ ~~ ~~~~~ ~~~~~~ ~~~ ~~~~~~~~~~, ~~~~~ ~~ ~~~~~~ — surtout ~~ ~~~~~~, ~~~~~-~~~~~, ~~~~ ~~~~ ~~~~~ ~~~-~~~~~~~ ~~~ ~~~~~~ moyens…\nvoir l’entrée du dimanche 16 août 2015 et ses 2 images dans Le Jour ni l’Heure


Pajenn:De Carne - Saik ar paotr fin, 1911.djvu/8 - Wikimammenn\nPajenn:De Carne - Saik ar paotr fin, 1911.djvu/8\nEo, eo, va zad.\nMe a lavare d’ez-han : Poent eo, va mab, poent eo d’eomp paea hon dle d’hor mignoun ker, an aotrou Bongors.\nBongors oc’h astenn e zourn\nMad ; pemp lur hag hanter kant eo.\nLaouik, oc’h ober neuz da veza laouen.\nGwir ? pemp lur hag hanter kant ha netra ken ! Me a zonje d’in e tlienn d’e-hoc’h an hanter muioc’h ! Pemp lur hag hanter kant ! N’eo netra, ha warc’hoaz vintin e paein ac’hanoc’h betek an diner diveza.\nA bell zo e kanit ar ganaouen ze d’in. A vouez hueloc’h. Selaouit mad, evit ar weach diveza. Ma n’em bezo ket arc’hant digan-ehoc’h warc’hoaz vintin, lakaat a rin gwerz war-n-oc’h, evel m’am euz lavaret.\nWarc’hoaz vintin, sur, ha gwella zo, hirio, marteze diouc’h ar pardaez, rak o c’hortoz arc’hant dleet d’in emaoun.\nGwerz war-n-oc’h, warc’hoaz, gwerz war-n-oc’h ! Taolit evez ! Bongors a ia kuit.\nGwerz war-n-oc’h ! Gwerz war-n-oc’h. Klevet ec’h euz, Jakez, klevet ec’h euz an den lard se ?\nAdtapet diwar « https://br.wikisource.org/w/index.php?title=Pajenn:De_Carne_-_Saik_ar_paotr_fin,_1911.djvu/8&oldid=161827 »\nKemmoù diwezhañ degaset d'ar bajenn-mañ d'an 9 Mae 2020, da 19:24.


Emgann Campo Tenese - Wikipedia\nEmgann Campo Tenese a c'hoarvezas d'an 9 a viz Meurzh 1806 entre arme an impalaer gall Napoleone Buonaparte, kaset gant ar jeneral Jean Louis Ebenezer, kont Reynier, en anv an alouber Giuseppe Buonaparte, hag arme roue Naplez, Ferdinando IV Naplez, dindan urzhioù ar jeneral Roger de Damas. Hennezh e voe emgann diwezhañ aloubadeg Rouantelezh Naplez e 1806.\nPoltred eus ar jeneral gall Jean louis Ebenezer, kont Reynier.\nAet e oa ar roue Ferdinando, roue an Div Sikilia (Naplez ha Sikilia), a-du gant an Trede Kenunaniezh a-enep Napoleon. Napoleon avat a oa bet trec'h war armeoù ar Genunaniezh en emgann Austerlitz, hag e miz C'hwevrer 1806 en doa kaset un arme da aloubiñ rouantelezh Naplez, setu ma oa an eil aloubadeg en ur ober seizh vloaz.\nD'ar 15 a viz C'hwevrer e voe kemeret kêr Naplez gant an arme c'hall, ha lakaet Giuseppe da roue. E miz Meurzh e voe kemeret kreñvlec'hioù Gaeta ha Calabria, ma stourme c'hoazh arme Ferdinando. D'an 9 a viz Meurzh e voe krogadoù bihan, faezhet e voe arme Naplez. Kalz soudarded napolitan a godianas, darn a droas o chupenn, darn all a dec'has da Sikilia, dindan warez ar morlu saoz.\nEn deiz war-lerc'h e oa Giuseppe roue Naplez, ha Ferdinando roue Sikilia hepmui, kollet gantañ an hanterenn vrasañ eus rouantelezh an Div Sikilia.\nAdtapet diwar « https://br.wikipedia.org/w/index.php?title=Emgann_Campo_Tenese&oldid=1875675 »\nKemmoù diwezhañ degaset d'ar bajenn-mañ d'an 19 Mae 2020, da 06:44.


Levrioù nevez — Bannoù-heol\nPostet d'an 01/03/2005 - Pennadoù\nDekvet levr embannet gant Bannoù-heol, ti-embann eus Kemper, krouet e 1999 a vo kavet bremañ. Levr kentañ eus Titeuf, e brezhoneg, eo : "Kenô, bed kriz". Albomoù savet gant Zep. Titeuf a zo brudet e-touesk ar re yaouank, hag anavezet mat gant ar re goshañ. Troet eo bet e brezhoneg gant daou glasad eus Skolaj Diwan ar Releg, skoazellet gant o c'helenner brezhonek, Gwenole Bihannig.\nTreiñ e brezhoneg bandennoù treset a zo ul labour diaes, evel-just. Skolidi Diwan o deus bet plijadur hag ijin. Gerioù distummet ha gerioù ijinet. Da skouer titl gallek an oberenn a oa "Tchô, monde cruel". Tchô n'oa ket gallek dija. Troet eo bet brav gant kenô, savet diwar Tchaô !\nAr re a blij dezho istorioù Titeuf a vo tu dezho da geñveriañ ar pezh a zo dija anavezet ganto. Ha da chom bamet alies gant an doare fin da implij hor yezh...


Jean Cras zo anezhañ ur sonaozer eus Breizh. Ganet eo bet d'an 22 a viz Mae 1879 e Brest ha mervet eo d'ar 14 a viz Gwengolo e 1932 e Brest.\n3 Pladennoù (dibab)\nE Brest eo bet ganet Jean Cras d'an 22 a viz Mae 1879. Brudetoc'h eo evit e vicher martolod eget evit e oberenn sonerezh daoust m'en deus skrivet ur bern pezhioù. Kreñv e oa ennañ ar c'hoant da vont d'ar morlu da ofiser. Daoust d’e vicher en deus bet skrivet sonerezh e-pad e vuhez. Pa ne oa nemet 13 vloaz, levezonet gant e familh, e skivas e oberenn gentañ. Donet a rae a-benn da skrivañ sonerezh e-pad e labour evit ar morlu. Sonaozet en deus Jean Cras ur bern pezhioù a-hed e vuhez, poulzet gant e zarempredoù mignoniezh gant Henri Duparc. E-pad m'emañ kelenner er Skol Verdeiñ e sav ur reolenn a zo gantañ c’hoazh e anv: "reolenn Cras". Ganti e c'haller jediñ ar c'heid war ar c'hartennoù-mor. Implijet e vez hiziv an deiz gant martoloded er bed a-bezh. "Deizlevr bourzh", e oberenn bennañ, a zigor dorioù bed Cras d'an dud. Gwelet a reer gant an oberenn-mañ penaos eo ar c'hardoù-beilh a rank ar vartoloded ober e-pad an noz e bourzh al listri. Echuiñ a ra e vuhez er morlu gant ar renk a eilamiral, penn-major porzh Brest. Marvet eo Jean Cras d'ar 14 a viz Gwengolo 1932 er gêr ma oa bet ganet, Brest.\nUr mailh eo Jean Cras war an aozañ sonerezh-kambr. Pledet eo bet gantañ an holl zoareoù, eus ar sonatennoù d'ar pempadennoù. Eus ar c'hentañ e oar mestroniañ ar mousezteuler. Evel-just eo awenet gant e ved war vor evit sonaozañ. Diazezet eo e opera Polyphème war mojennoù ar mor. E gerzennoù a vez awenet koulz gant Breizh ha gant ar broioù bet gweladennet gantañ. Plijout a ra dezhañ livioù sonerezhioù Afrika pe re an Arabed. Aozet eo gantañ evel-se "Fleüt Pan", ur pezhiad dibar en e oberenn. Gouzout a ouie brezhoneg ivez. En e bezhiad "En Island" (gant dodennoù hañval ouzh ar re a oa bet pledet gant Ropartz e ra gant arroudennoù brezhonek. Ober a ra ivez gant tonioù dañs e-barzh tammoù sonerezh 'zo evel "Teir c'hanenn a Vreizh" pe "Ar Roue Loudivic".\nAndante relijiel 1901\nEneoù bugale 1921\nDeizlevr bourzh 1927\nMojenn evit gaolvioloñs ha laz-seniñ 1929\nKengerz evit piano ha klaviaz 1931\nAn Ene, eil sonadenn evit arvoud ha piano\nHeuliad e daouad evit fleüt ha telenn\nTriad niv. 1 1899\nAr spered (sonadenn) evit violoñs ha piano 1900\nDouster an noz (sonennoù, evit piano ha sopran) 1901\nTriad niv. 2 1907\nPevarad-kerdin "Da ma Breizh" 1909\nEneoù bugale, evit chwech dornig 1917\nAr Ginnigadenn lourennek (sonennoù, evit piano ha sopran) 1920\nAr Chig, evit gaolvioloñs ha piano 1920\nSkeudenn (sonennoù, evit piano ha sopran) 1921\nPevarad-kerdin, evit daouad-piano (pevar dorn) 1921\nPempad evit piano ha pevarad-kerdin 1923\nFeunteun (sonennoù, evit piano ha sopran) 1923\nPemp Robaiyat (sonennoù, evit piano hag usvoud) 1924\nTriad niv. 3 1926-1927\nHabanera evit violoñs ha piano 1927\nTon liesseurt evit violoñs ha piano 1927\nPempad evit fleüt, telenn, violoñs, arvoud, gaolvioloñs pe piano ha pevarad-kerdin 1928\nKounadenn evit violoñs ha piano 1928\nNozvezh war ar mor (sonennoù, evit piano ha sopran) 1929\nGourfennadenn evit violoñs ha piano 1929\nHeuliad e daouad evit violoñs ha piano 1929\nMojenn evit gaolvioloñs ha piano 1930\nDiv ganaouenn (sonennoù, evit piano hag usvoud) 1932\nKengerz evit piano ha klaviaz (doare gant 2 biano) 1932\nPrimaozad bugulel 1900\nPezh berr 1901\nPreludio con fughetta (barzhoneg kuzh) 1902\nEn Island (barzhoneg kuzh) 1902\nParfetiz (barzhoneg kuzh) 1904\nGant red an dour (barzhoneg kuzh) 1911\nTi ar beure (barzhoneg kuzh) 1911\nDeiz-ha-bloaz kentañ, "dam Yann-Bêrig" 1919\nEneoù bugale 1922\nDaou brimaozad 1926\nPezh evit kan ha piano\nOferenn evit 4 mouezh a capella 1907\nMarvnadoù, 4 barzhoneg evit kan ha klaviaz 1912\nAr Ginnigadenn lourennek, evit mouezh ha laz-seniñ 1921\nFeunteunioù, evit mouezhioù ha laz-seniñ 1923\nEr menez 1925\nMeulgan en eñvor ur santez 1925\nFleüt Pan 1930\nTri nouel, evit mouezh ha laz-seniñ 1930\nPladennoù (dibab)[kemmañ | kemmañ ar vammenn]\nDeizlevr bourzh, Eneoù bugale, Mojenn evit gaolvioloñs ha laz-senniñ, - Laz-seniñ Luksembourg, Jean-François Antonioli (Timpani)\nTriad evit violoñs, isrebed ha gaolvioloñs, Pempad evit fleüt, telenn, violoñs, arvoud ha gaolvioloñs, Fleüt Pan - Triad Millière, Thomas Prévost (fleüt), Catherine Michel (telenn), Didier Henry (Quantum)\nTriad evit violoñs, piano ha gaolvioloñs, sonadenn evit gaolvioloñs ha piano, largo - Philippe Koch (violoñs), Aleksandr Khramouchin (gaolvioloñs) hag Alain Jacquon (piano) (Timpani)\nOberoù evit piano - Alain Jacquon, piano (Timpani)\nOberoù evit violoñs ha piano - Marie-Annick Nicolas (violoñs), Jean-Pierre Ferey (piano) (Skarbo)\nPolypheme - Laz-seniñ Luksembourg, Bramwell Tovey (Timpani)\nKanaoeuennoù gant laz-senniñ - Ingrid Perruche, Philippe Do, Lionel Peintre - Laz-seniñ Breizh, Claude Schnitzler (Timpani)\nJean Cras war Compositeursbretons.com\nAdtapet diwar « https://br.wikipedia.org/w/index.php?title=Jean_Cras&oldid=1875788 »\nKemmoù diwezhañ degaset d'ar bajenn-mañ d'an 19 Mae 2020, da 16:44.


Brezhoneg er skinwel : pennoù bras Fr3 a ra goap !\nBerzh o deus graet ar bodadegoù aozet dec’h (ouzhpenn 700 den e Brest, Roazhon ha Naoned, bodet dindan berr amzer). Sevel a ra pennoù bras Fr3 a-du gant ur chadenn “rannvro” evit Breizh. Gwelet e vo… Hag evit ar brezhoneg, ‘mut-u ? Setu ar pezh a lâre François Guilbeau, rener meur Fr3, goulennataet dec’h da […]\nFest Noz Ai’ta! e Brest\nPlijadur a zo bet forzh pegement disadorn da noz dindan ti-kêr Brest evit gouel Ai’ta! evel bep bloaz. Niverus e oa an dud deuet da gemer perzh evit souten oberoù hor strollad Ai’ta! Tud yaouank a vil vern a veze gwelet, ha brezhoneg en o beg. Kement ha bezañ hol asambles eo bet degaset da […]\nPanelloù an hent bras distaliet gant Ai’ta! e Kemper\nDifennet eo ar brezhoneg war an hentoù-bras, e-lec’h ma dremen ar muiañ a dud bemdez. Derc’hel a ra ar Stad da staliañ panelloù e galleg nemetken, nepell diouzh panelloù en div yezh staliet gant strollegezhioù lec’hel. Peseurt poell ? E 2008 e oa bet kemmet Bonreizh ar Republik o lâret e oa “an holl yezhoù […]\nUr chadenn dele publik divyezhek evit ar Vretoned, diouzhtu !\nManifestadeg d’an 9 a viz C’Hwevrer 2013 evit un tele publik divyezhek evit ar Vretoned Emgav da 3 eur g.k. dirak burevioù Frañs 3 e Brest, Naoned ha Roazhon « Ur chadennad tud evit goulenn groñs ur gwir chadenn dele bublik divyezhek evit Breizh… evel e Korsika ! » Emañ ar raktres lezenn diwar-benn an digreizennañ o […]\nN’eo ket degemeret mat ar brezhoneg e ti-post Bear !\n« Bienvenue – Degemer mat » Setu petra a zo skrivet war jiletennoù implijidi ti-post Karaez, e-lec’h ma kaver ivez panelloù en div yezh abaoe un toullad mizioù bremañ. N’eo ket ken c’hwek an degemer e ti-post Bear avat : ar renerez n’he deus ket plijet dezhi an oberenn kizidikaat ar pratikoù graet disadorn gant hor strollad, […]


Bignez - Wikipedia\nBignez a bep seurt.\nBignez zo kouignoù graet gant bas fritet en eoul. Gallout a reont bezañ sukret pe sall. Ul lip-e-bav aes d'ober eo, setu perak e vezont kavet e kalz broioù.\nGant bleud, vioù hag eoul pe amann e vez graet ar bas. Bier a vez lakaet ivez e broioù zo. Ront int peurliesañ, e stumm ur walenn a-wechoù, gant un toull e-kreiz eta, evel an donut amerikan.\n1 Bignez sukret\n2 Bignez sall\n3 Talvoudegezh vezhurel\nBignez sukret[kemmañ | kemmañ ar vammenn]\nGant sukr pe gaotigell e vez gwarniset ar bignez boas. E-barzh pe war ar gorre e c'haller lakaat ar gwarnisadur-se. Frouezh (avaloù...), toaz chokolad da ledañ, mel pe a bep seurt diennoù zo doareoù all da fichañ anezho.\nBignez Bro-Dreger zo brudet e Breizh.\nUn donut amerikan goloet e c'horre gant sukr roz.\nBignez boas kavet en Europa, gant kaotigell e-barzh.\nBignez sall[kemmañ | kemmañ ar vammenn]\nLakaet e vez legumaj (kourjetez, onion...).\nHervez taolenn vezhurel "Ajañs Frañs surentez yec'hedel ar boued, an endro hag al labour" e 2013 e talv 100 g a vignez plaen kement ha 400 kcal energiezh degaset gant 6,3 g protein, 22,1 g lipid ha 42,8 g glukid (13,7 g sukr gant ar glukid).\nN'eo ket yac'h debriñ bignez, kalz sukr ha kaloriennoù o deus.\n↑ Composition nutritionnelle des aliments TABLE Ciqual e www.ars.usda.gov, 2013 .\nAdtapet diwar « https://br.wikipedia.org/w/index.php?title=Bignez&oldid=1981333 »\nBoued da gas ganeoc'h


Enrico Paoli a zo bet ganet d'an 13 a viz Genver 1908 e Trieste (Aostria-Hungaria, bremañ Italia) ha marvet d'ar 15 a viz Kerzu 2005 e Reggio Emilia (Italia) .\nMestrc'hoarier echedoù italian e oa.\nDeskiñ a reas c'hoari an echedoù p'edo nav vloaz. D'an oad a 60 vloaz e trec'has evit ar wezh diwezhañ e kampionad Italia. Gantañ e veze aozet tournamant brudet “Torneo di Capodanno” (Tournamant Etrebroadel Deiz-Kentañ-Bloaz) e Reggio Emilia: lañset e voe e 1958, hag aozet e vez c'hoazh. Hini 1991-1992 a vodas Garry Kasparov, Anatolij Karpov, Viswanathan Anand, Vassily Ivanchuk, Boris Gelfand, Lev Polugaevski, Mikhail Botvinnik, Mikhail Tal, Boris Spassky ha Vasily Smyslov ...\nTeir gwech e voe Kampion Italia, e1951 e Venezia, e1957 e Reggio nell'Emilia hag e 1968 e Milano.\nE 1950 e Venezia, Enrico Paoli a voe trec'h gant ar pezhioù du war ar Mestr Meur soviedat Aleksandr Kotov. E 1951 e teuas da vezañ Mestr Etrebroadel. E 1964 e voe dibabet evel Tredeog Etrebroadel.\nMankout a reas un hanter-boent dezhañ en un tournamant e 1969 e Vršac evit bout anvet Mestr Meur gant ar FIDE (Kevre Etrebroadel An Echedoù). E 1996 e voe roet an titl "Mestr Meur" honoris causa gant ar FIDE. E 2004 (96 vloaz e oa) e kemeras perzh en e dournanamant etrebroadel diwezhañ, hini Saint-Vincent.\nBoris Spassky - Enrico Paoli (Dortmund, 1973)\n3. Mf3 Mf6\n4. Mc3 e6\n5. Fg5 h6\n6. Fxf6 Dxf6\n7. Db3 dxc4\n8. Dxc4 Md7\n9. e3 g6\n10. h4 Fg7\n12. h5 g5\n13. Fd3 De7\n14. Fc2 e5\n15. Rb1 exd4\n16. exd4 Cf6\n17. Me5 Fe6\n18. Dd3 Tfd8\n19. Me4 Mxe4\n20. Dxe4 f5\n21. Df3 Fxe5\n22. dxe5 Txd1+\n23. Txd1 Td8\n25. Fb3 Fxb3\n26. axb3 Da5\n27. De3 Rf7\n28. g3 Re6\n29. f4 g4\n30. Dd4 De1+\n31. Rc2 De2+\n32. Rc3 De1+\n33. Rc2 De2+\n34. Dd2 Dxd2+\n35. Rxd2 a5\n36. Rc3 Rd5\n37. b4 axb4+\n38. Rxb4 b6\n39. b3 Re6\n40. Rc4 Rd7\n41. b4 Re6 1/2-1/2\nAleksandr Kotov a-enep da Enrico Paoli, 0-1\nUr pennad diwar e benn e Chessbase News\nAdtapet diwar « https://br.wikipedia.org/w/index.php?title=Enrico_Paoli&oldid=1700935 »\nKemmoù diwezhañ degaset d'ar bajenn-mañ d'an 30 Ebr 2016, da 11:51.


KDSK, Centre de Ressources Culturelles CeltiquesTesauro : Karaez-Plougêr\n= Carhaix; Carhaix Plouguer; Carhaix-Plouguer; Karaez; Karaez Plougêr\nSkiantoù kevredigezhel > Kevredadouriezh - Kevredigezh > Strolladig ha kumuniezh > Kumuniezh > Bro - Kumuniezh vreizhat (listenn digor) > Poc'hêr\nBroioù - Kevandirioù - Notadurioù douaroniezh (listenn digor) > Europa > Frañs > Breizh > Breizh Izel > Poc'hêr\nBroioù - Kevandirioù - Notadurioù douaroniezh (listenn digor) > Europa > Bro Geltiek > Breizh > Breizh Izel > Poc'hêr\nKêr - Kêriadenn - Kumun (listenn digor) > Karaez-Plougêr\nr.b. -1KzP : Taolenn KDK-KDSK\nDocuments liés : [212 document(s)]\n[Foto] Gouel Broadel ar Brezhoneg, bet dalc'het e Karaez, d'ar 1añ, 2 ha 3 a viz Even 1990, aozet gant Emgann ha Stourm ar Brezhoneg. Tud yaouank war skalieroù al leurenn. / ROMAND Fulup (Luc'hskeudennet gant). - - KDSK_SAE_Lodad02B1513_P.jpg\n[Foto] Kemeret he deus perzh Aurélie Bijoux e Skol-Veur Yaouankiz Breizh aozet gant Kuzul Sevenadurel Breizh, e Karaez, e miz Ebrel 2002 (11/14 a viz Ebrel). Studierez war ar Gwir war enezen ar Reunion e oa d'ar mare-se. Gant ar gevredigezh Ankraké e kase obererezhioù liesseurt da benn : divizoù, manifestadegoù, sinadegoù, gouelioù ha foromoù o tennañ d'ar c'hreoleg. / [Disanv] (Luc'hskeudennet gant). - - KDSK_SAE_Lodad02B0609_P.jpg\n[Foto] Kemeret he deus perzh Aurélie Bijoux e Skol-Veur Yaouankiz Breizh aozet gant Kuzul Sevenadurel Breizh, e Karaez, e miz Ebrel 2002 (11/14 a viz Ebrel). Studierez war ar Gwir war enezen ar Reunion e oa d'ar mare-se. Gant ar gevredigezh Ankraké e kase obererezhioù liesseurt da benn : divizoù, manifestadegoù, sinadegoù, gouelioù ha foromoù o tennañ d'ar c'hreoleg. / [Disanv] (Luc'hskeudennet gant). - - KDSK_SAE_Lodad02B0606_P.jpg\n[Foto] Kemeret he deus perzh Aurélie Bijoux e Skol-Veur Yaouankiz Breizh aozet gant Kuzul Sevenadurel Breizh, e Karaez, e miz Ebrel 2002 (11/14 a viz Ebrel). Studierez war ar Gwir war enezen ar Reunion e oa d'ar mare-se. Gant ar gevredigezh Ankraké e kase obererezhioù liesseurt da benn : divizoù, manifestadegoù, sinadegoù, gouelioù ha foromoù o tennañ d'ar c'hreoleg. / [Disanv] (Luc'hskeudennet gant). - - KDSK_SAE_Lodad02A0252_P.jpg\n[Foto] Kemeret he deus perzh Aurélie Bijoux e Skol-Veur Yaouankiz Breizh aozet gant Kuzul Sevenadurel Breizh, e Karaez, e miz Ebrel 2002 (11/14 a viz Ebrel). Studierez war ar Gwir war enezen ar Reunion e oa d'ar mare-se. Gant ar gevredigezh Ankraké e kase obererezhioù liesseurt da benn : divizoù, manifestadegoù, sinadegoù, gouelioù ha foromoù o tennañ d'ar c'hreoleg. / [Disanv] (Luc'hskeudennet gant). - - KDSK_SAE_Lodad02A0251_P.jpg\n[Foto] Kemeret he deus perzh Aurélie Bijoux e Skol-Veur Yaouankiz Breizh aozet gant Kuzul Sevenadurel Breizh, e Karaez, e miz Ebrel 2002 (11/14 a viz Ebrel). Studierez war ar Gwir war enezen ar Reunion e oa d'ar mare-se. Gant ar gevredigezh Ankraké e kase obererezhioù liesseurt da benn : divizoù, manifestadegoù, sinadegoù, gouelioù ha foromoù o tennañ d'ar c'hreoleg. / [Disanv] (Luc'hskeudennet gant). - - KDSK_SAE_Lodad02A0250_P.jpg\n[Foto] Pevare Gouel Broadel ar Brezhoneg, bet dalc'het e Karaez, d'ar 1añ, 2 ha 3 a viz Even 1990. Glenmor war al leurenn evit e sonadeg diwezhañ. / [Disanv] (Luc'hskeudennet gant). - - KDSK_EMGANN_CB_B0428_P.jpg\n[Foto] Skol-Veur Yaouankiz Breizh aozet gant Kuzul Sevenadurel Breizh, e Karaez, e miz Ebrel 2002 (11/14 a viz Ebrel). / [Disanv] (Luc'hskeudennet gant). - - KDSK_SAE_Lodad02B0605_P.jpg\n[Foto] Skol-Veur Yaouankiz Breizh aozet gant Kuzul Sevenadurel Breizh, e Karaez, e miz Ebrel 2002 (11/14 a viz Ebrel). / [Disanv] (Luc'hskeudennet gant). - - KDSK_SAE_Lodad02A0290_P.jpg\n[Foto] Skol-Veur Yaouankiz Breizh aozet gant Kuzul Sevenadurel Breizh, e Karaez, e miz Ebrel 2002 (11/14 a viz Ebrel). / [Disanv] (Luc'hskeudennet gant). - - KDSK_SAE_Lodad02A0253_P.jpg\n[Foto] Skol-Veur Yaouankiz Breizh aozet gant Kuzul Sevenadurel Breizh, e Karaez, e miz Ebrel 2002 (11/14 a viz Ebrel). / [Disanv] (Luc'hskeudennet gant). - - KDSK_SAE_Lodad02A0249_P.jpg\n[Foto] Skol-Veur Yaouankiz Breizh aozet gant Kuzul Sevenadurel Breizh, e Karaez, e miz Ebrel 2002 (11/14 a viz Ebrel). / [Disanv] (Luc'hskeudennet gant). - - KDSK_SAE_Lodad02A0248_P.jpg\n[Foto] Un «Devezh evit ar brezhoneg». Strollañ an holl re a ra traoù dre hag evit ar yezh. Setu pal an devezh hag a zo bet dac'het d'ar Sul 6 a viz Mezheven 2004, e Karaez. Deuet eo ar youl da sevel an darvoud-mañ gant ar gevredigezh «Dazont ar yezh». / [Disanv] (Luc'hskeudennet gant). - - KDSK_SAE_Lodad02A0547_P.jpg\n[Foto] Un «Devezh evit ar brezhoneg». Strollañ an holl re a ra traoù dre hag evit ar yezh. Setu pal an devezh hag a zo bet dac'het d'ar Sul 6 a viz Mezheven 2004, e Karaez. Deuet eo ar youl da sevel an darvoud-mañ gant ar gevredigezh «Dazont ar yezh». / [Disanv] (Luc'hskeudennet gant). - - KDSK_SAE_Lodad02A0546_P.jpg\n[Foto] Un «Devezh evit ar brezhoneg». Strollañ an holl re a ra traoù dre hag evit ar yezh. Setu pal an devezh hag a zo bet dac'het d'ar Sul 6 a viz Mezheven 2004, e Karaez. Deuet eo ar youl da sevel an darvoud-mañ gant ar gevredigezh «Dazont ar yezh». / [Disanv] (Luc'hskeudennet gant). - - KDSK_SAE_Lodad02A0545_P.jpg\n[Foto] Un «Devezh evit ar brezhoneg». Strollañ an holl re a ra traoù dre hag evit ar yezh. Setu pal an devezh hag a zo bet dac'het d'ar Sul 6 a viz Mezheven 2004, e Karaez. Deuet eo ar youl da sevel an darvoud-mañ gant ar gevredigezh «Dazont ar yezh». / [Disanv] (Luc'hskeudennet gant). - - KDSK_SAE_Lodad02A0544_P.jpg\n[Levr] Bartali Zig Zag. / ALLE Gérard . - Ti-embann_Embanner : Embannadurioù Baleine, 2001. - 94 pajenn. - 843(ALL)\n[Levr] L'Homme est ingouvernable. Ti-embann_Embanner : Coop Breizh (Embannadurioù), 2014. - 246 pajenn. - 843(THO)


Kaozeadenn Implijer:90.32.112.172 - Wikipedia\nDemat, Ha ne gav ket deoc'h e vefe pell onestoc'h ha reishoc'h ober hoc'h evezhiadennoù goude bezañ kemeret un anv-implijer da-vat ? Re aes eo chom kuzh hep asantiñ kaout darempredoù normal gant an implijerien all. "Garzaj !" evel m'ho poa lâret...--Prieladkozh (kaozeal) 10 Ebr 2016 da 10:32 (UTC)\nEvel-just. Bianchi-Bihan (kaozeal) 10 Ebr 2016 da 10:38 (UTC)\nKaozeal:John Doe[kemmañ ar vammenn]\nSalud dit ! Adlakaet 'peus an danvez am boa diverket er bajenn Kaozeal:John Doe. Degas a ran da soñj dit eus Peder fennaenn ar Wikipedia. Difennet eo ar c'hunujennoù hag an tagadennoù personel. A galon, --Llydawr (kaozeal) 10 Ebr 2016 da 15:23 (UTC)\nAdtapet diwar « https://br.wikipedia.org/w/index.php?title=Kaozeadenn_Implijer:90.32.112.172&oldid=1697643 »\nKemmoù diwezhañ degaset d'ar bajenn-mañ d'an 10 Ebr 2016, da 15:23.


Troioù-kamm Alanig al Louarn/5 - Wikimammenn\nTroioù-kamm Alanig al Louarn/5\n◄ Alanig dirak ar roue Tro Lammig ar C’had ha Tourter ar Maout ►\n« Va zad », a lavaras Alanig, « en doa kavet, — n’em eus ket gouezet penaos, — teñzor ar roue galloudek Emerig. D’ezañ eo bet ar gwasa.\nEn em gavout a reas neuze en e c’hloar, ha ne oa loen ebet par d’ezañ war an douar. Dispriza a reas an holl loened nemet Job, Lom, Flaer ha Lip-e-Bao, abalamour e oa ar re-mañ o-fevar pinvidik-bras.\nEn em gavout a rejont, eun nozvez, er Yeun, e-kichen Menez Sant Mikael. An noz a oa teñval, ha ne oa kristen ebet tro-war-dro.\nVa zad a lavaras :\n« Mat ! skuiz omp aet gant Nobl ar roue. Hor penn-ni a zougfe eur gurunenn kenkoulz hag e hini. Nobl ne gar ket ac’hanomp. Disfiziañs en deus ouzimp. Perak ? N’ouzon ket. Servijet hon eus anezañ betek-hen gant karantez ha lealded. Met ar vuhez tremenet ne zeuio ket en-dro. Me a lavar d’eoc’h : Nobl a c’hoario d’imp, mar n’eo ket diskaret, eun dro fall bennak ».\n« Diskaromp anezañ », a lavaras ar pevar loen.\n« Laza anezañ a vefe gwelloc’h », a lavaras va zad.\n« Lazomp anezañ », emezo holl.\n« E-kreiz m’ed’o Alanig o konta, Lip-e-Bao, Lom, Job ha Flaer a hopas :\n« N’eo ket gwir ! N’eo ket gwir ! »\nNobl a sellas outo gant kounnar.\n« Peoc’h ! » emezañ, « pe e vezo galvet ar boureo da zont da drouc’ha d’eoc’h ho teod »).\n« Ho maro, roue meur, a zo bet touet en ,noz-se, e-kichen Menez Sant Mikael, ha touet war benn Job ar bleiz. Va zad a lavaras d’ezo :\nGwall nec’het e oan. Hor roue, emezoun, a zo madelezus. Arabat lezel re all da bignat war an tron. Rouantelez Treger a vije roet da Lom ? Gwasat dismegañs evit Tregeriz ! Nann, biken ! Met penaos mirout ouz al loened fall da gas o zorfed da benn ? Ya, klask a raen gouzout penaos. Glac’haret-naet e oan. Met eun deiz, war-dro pemp eur ha kard diouz an abardaez (soñj am eus dalc’het eus an eur, kement a blijadur a reas d’in va c’havadenn), rak kavet em boa… A, a !…\nToulla a ris an douar d’am zro, hag e kavis en toull berniou aour ha berniou arc’hant, ha kalz traou priziusoc’h c’hoaz. O ! roue, an hini kosa eus an holl dud a zo dirazoun n’en deus gwelet morse kemend-all.\n(Alanig a daolas eur sell war Lom, Job, Flaer ha Lip-e-Bao, hag e welas gant plijadur e oant aet du gant ar gounnar).\n« N’hor boa na karr na jao evit kas ganimp an teñzor burzudus-se. Dre eurvad evidoun, em boa eur wreg kalonek hag eur bern bugale, bugale vat, bugale greñv. Eur c’houezadenn gaer e oa bet evidomp, me hen lavar d’eoc’h, met n’eus forz.\nAn deiz war-lerc’h, va zad a yeas da redek dre ar vro gant e bevar c’hompaer, da douella o mignoned ha da sevel ar vro a-enep d’eoc’h. Skriva a reas zoken da roue ar Prus ha da hini ar Spagn, da lavarout d’ezo degas d’ezañ soudarded. Ar soudarded a vije bet paeet mat hag ar roueed gwelloc’h c’hoaz.\nEur miz goude e tegoueze soudarded estren e Breiz, dre Naoned ha Roazon. O roue ! soñjit er pez a vije c’hoarvezet ganeoc’h panevet Alanig al Louarn !\nRoue ar Prus a zeuas da gaout va zad.\n« Degouezet oun », emezañ, « gant ar soudarded hoc’h eus goulennet. Deuet eo ganin mil bleiz, bleizi naoniek, gouez, kounnaret, an tan en o daoulagad hag eonenn etre o skilfou lemm. Ne c’houlennont nemet kann hag emgann, ha freuz, reuz, drailh ha razailh. Kant houc’h-gouez a zo deuet ivez, ar reuta houc’hed-gouez a gaver er Saks hag e bro ar Roen. Lemmet o deus o skilfou war ar vreolim a-raok dont, hag ugent vloaz servij o deus d’an nebeuta ; ha kizier gouez da grevi daoulagad an enebourien ; ha brini da nijal a-us da dachenn an emgann evit gwelout ar pez a dremen war an tu all. A ! va arme a zo eun arme gaer, ha ganti e tiskarin ar roue galloudusa. Warc’hoaz, mar karit, ez aimp da Gemper-Kaourintin. Da eiz eur diouz ar mintin e krogo an emgann. Da nav eur e vo echu. Da zek eur e viot sakret roue, ha da unnek eur e vezo lein vras war ar blasenn. Met goulenn a ra va soudarded e vezo paeet d’ezo o labour hag o mizou mont-dont, a-raok ober netra.\nRoue madelezus, setu aze penn-da-benn ar vad am eus graet evidoc’h, ha n’oun ket bet o hopal da holl aveliou ar vro : me am eus graet an dra-mañ, me am eus graet an dra-se ; panevedoun e vije bet cheñchet penn d’an holl draou er vro.\nNann, ne blij ket d’in fougeal, ha ne glaskan ket beza paeet pa ran eur vad bennak. Gwall baeet eo e vezan a-wechou, siouaz d’in ! Me a zo barnet da veza krouget, ha va enebourien, hag enebourien d’eoc’h, Lom, Job, ha Lip-e-Bao, ha kalz re all a zo en ho kichen, enoret ha glorius. An dra-se eo justis ar bed ».\nAr roue hag ar rouanez o doa c’hoant da c’houzout pelec’h edo an teñzor. Lavarout a rejont da Alanig dont tre en o c’hichen.\n« Lavarit d’imp goustadik, goustadik-tre », emezo, « pelec’h emañ teñzor bras ar roue Emerig ».\n« Kredi a ran ne dalvez ket ar boan lavarout d’am roue pelec’h emañ an teñzor-se, peogwir e varn ac’hanoun d’ar maro hag e talc’h en e balez va gwasa hag e vrasa enebourien ».\n« Nann, nann », a lavaras ar rouanez, « ne viot ket krouget, evidoc’h beza barnet. Ar roue, va gwaz, en deus ankounac’haet torfedou ho puhez tremenet. N’eo ket kounnaret mui. Nemet hiviziken, bezit eun den fur ha santel, ha servijit ho roue evel ma ’z eo dleet ».\n« O trugarez, itron gaer ! » a lavaras Alanig, « bennoz Doue ha trugarez ! ha trugarekait ho kwaz eus va ferz. Ne gavo ket en e rouantelez eur servijer ken gwirion ha me. A galon vat e kinnigan d’eoc’h teñzor ar roue Emerig. Diskouez a rin d’eoc’h pelec’h emañ. Eun teñzor burzudus eo. Souezet e chomot o welout anezañ ».\n« O roue », emezañ, « o rouanez, biken ne zizoñjin ho madelez. Re vat oc’h em c’heñver. Evit ho trugarekaat e roan d’eoc’h, gant levenez, teñzor burzudus ar roue Emerig hep derc’hel eun diner zoken evidoun va-unan. Selaouit, ma lavarin d’eoc’h pelec’h emañ. Kuzet eo bet dindan an douar, er Yeun, tost da Venez Sant Mikael. Evit kavout anezañ, kemerit, mar plij, ho pluenn, ha skrivit fraez, gant aon da ankounac’haat : tresit war eur gartenn diou linenn, unan eus Roc’h Trevezel da Venez Sant Mikael, hag unan all eus Menez Kador da Vrenniliz. An teñzor a gaver eeun-hag-eeun el lec’h ma en em drouc’ho an diou linenn-se ».\n« Selaouit, roue. N’eo ket echuet ganin displega d’eoc’h. Kavout a reot al lec’h-se evel-hen : e-kichen, ez eus eur maen-hir. En em gavit e-tal ar maen-hir-se, warc’hoaz, da bemp eur diouz an abardaez. Da bemp eur eeun, ma par an heol war ar maen, sellit ouz e skeud, hag eus penn pella ar skeud, grit hanter-kant paz en eur drei ho kein d’an heol. Goude, chomit a-sav, ha toullit. Dindan ho treid e vo an teñzor. Da genta, o toulla, ne gavot nemet brug ha lann, ha goude douar du leun a wriziou koz. Kendalc’hit da doulla. Ne zaleo ket an aour da lugerni dirak ho taoulagad : kurunennou ha gwalennou kizellet gant arzourien dournet-mat, kurunenn ar roue Emerig dreist-holl, a lugern kement ma vez gwelet a-bell, ha ma treuz he sked ar seiz, ar satin hag ar mezer fin. A ! ne vez ket graet ken war an douar traou ken brao na ken prizius. An dud, en amzer hizio, n’int ket douget da garout seurt traou. Eo, braventez ha priziusted marc’had-mat. An dud hag a ouie labourat ken dispar a zo marvet mil bell ’zo. O bugale, avat, n’eo ket bet roet d’ezo spered o zad. O roue, o rouanez, diwezatoc’h e root mil meuleudi da Alanig al Louarn ».\n« Ra vezo graet hervez ho polontez, Alanig », a lavaras ar roue. Rei a ran d’eoc’h an aotre da vont kuit, kerkent savet an heol. Chañs vat d’ober pinijenn galet, ha da veza fur ha santel pa viot distro da Vreiz… Unan all a zeuio ganin betek maen-hir ar Yeun. Meur a hini a zo amañ hag a anavez ar vro-se mat-tre, emichañs ? Pehini a vefe ar gwella d’in dibab da zont ganin da glask an teñzor ? Alanig, lavarit d’in piou ».\n« Roue », a respontas Alanig, « Lomig ar c’had a anavez mat-tre ar c’hornad. Eno emañ e vro, pell diouz ar chas ha pell diouz an tennou fuzuilh ».\n« Trugarez d’eoc’h, Alanig. Kenavo eta ac’han d’ar bloaz a zeu ».\nAlanig a saludas ar roue hag ar rouanez, hag a bokas da vouklou aour o botou, hag edo o vont kuit.\n« Gortozit », eme ar roue d’ezañ, « gortozit eur pennadig, ma viot meulet hag enoret dirak aotrounez al lez hag al lez-varn evel ma ’z oc’h bet disprizet dirazo bremaik ».\nEn e gornig, Lomig, galvet da vont gant ar roue da glask an teñzor da Venez Mikael, a grene e-leiz e groc’hen.\nAdtapet diwar « https://br.wikisource.org/w/index.php?title=Troioù-kamm_Alanig_al_Louarn/5&oldid=28118 »


Aotrou Doué, aveid an dud ho kar, ho-pes aozet madoù ne weler ket ; ni ho kar berped hag a dreist peb tra ; strèùet én or halonoù gred ho karanté, eid ma tenneem ahanoh an eurusted grateit genoh hag a zo én tu-rall de beb hoant\ndré Jézus-Krist, ho Mab, or Salvér hag on Doué, a viù genoh ha ged ar Spered Santél, a oll viskoazh de virùikén\nPennad tennet a Livr Jérémi.\nEr prantad-sé, épad séziz Jéruzalem,\ntré ma oé Jérémi ér prizon,\né laras ar brinsed d’ar roué Sédésias :\n« Revo lakeit an dén-sé d’ar marù,\nrag én ur gomz èl ma hra,\ndigalonekad a hra ar péh a chom a soudarded é kér hag ar boblans abèh.\nNen dé ket eurusted ar bobl a glask an dén-sé med é gwaleur »\nAr roué Sédésias a laras dehé :\n« éma étré ho taouorn\nha ne hell ket mui nitra ar roué a-éneb deoh ».\nInd a grogas neuzé é Jérémi hag en taolas é puñs Melkiaz, mab ar roué, é kreiz porzh ar goardoù.\nInd en diskennas d’an dias ged funioù.\nEr puñs-sé, ne oé ket deur ebet, nameit fank. Jérémi a yas don ér fank.\nEbed-Mélek, servitour ar roué, én un doned ér méz a baléz ar roué, a laras dehon :\n« Roué me Mestr,\nfall é ar péh en-des groeit an dud d’ar profet Jérémi.\nTaolet o-des ean ér puñs ha merùel a hrei ged an naon,\nrag n’en-des ket mui bara é kér ! »\nAr roué a ras ar hourhemenn-man de Ebed-Mélek an Ejipsian :\n« Keméret genoh tregont dén\nha tennet ér méz ag ar puñs ar profet Jérémi éraog ma varùo ».\nO men Doué, deit fonnabl d’em sekour\nPell amzér, ged fians,\nEm-es gorteit an Aotrou Doué,\nHa taolet en-des é sell arnon.\nChelaouet en-des me fedenn\nMe zennet en-des ag ar vouillenn don\nEh oén abarh é stad truheg\nSonneit en-des me zreid àr ar roh\nHa rénet oll me fazoù\nLakeit en-des é me genoù ur werzenn neùé,\nde lared mélasion de men Doué.\nKalz a dud, é wéled kement-sé, a zoujo Doué,\nhag a lakei o honfians énnon\nEidon-mé, me zo peur ha diovér em-es a beb tra\nMed Doué en-des soursi ahanon.\nHwi é men goarnour ha oll me sekour ;\nNe zerénet mui enta, o men Doué\nPennad tennet a Livr Sant Paol d’an Hébréed\nNi eùé hag on-es én-dro deom kement a destoù, taolam peb samm ha drestoll ar péhed or gronna ken stert. Rédam heb diskuizh d’ar stourmad a zo kinniget deom, on daoulagad staget doh Jézus, an hani a zo orin ha termén ar fé.\nEn ur droein kein d’al leùiné kinniget dehon, gouzañvet en-des ar groéz én desped d’ar véh hag azéet én tu déhoù dron an Aotrou Doué.\nKeméret skwir àr an hani en-des gouzañvet éneberezh ar béherion. Elsé ne veet ket mui sammet ged ar fallgaloni.\nN’ho-pes ket hoah dalhet penn betag ar goad én ho stourmad éneb d’ar péhed.\nMen deved a chelaou doh mem boéh, emé an Aotrou ;\nM’o anaù hag me heli a hrant.\nAviél Jézus-Krist revé Sant Lukas.\n« Deit on de zégas an tan àr an douar, ha petra a fall dein mé nameid ma krogo !\nDeli é dein reseù ur vadéent, ha na goasket é me inéan betag m’arriùo genein :\nhwi a gred éh on deit àr an douar de rein ar peah ?\nPas ! a laran deoh ; mes deit on d’ober disparti.\nRag, a vreman, én un ti ma es pemp a dud, é veint dispartiet tri éneb de zaoù ha daoù éneb de dri.\nDispartiet a vo an tad éneb d’ar mab\nhag ar mab éneb d’an tad,\nar vamm éneb d’ar verh\nhag ar verh éneb d’ar vamm,\nar vammeg éneb d’ar verheg\nhag ar verheg éneb d’ar vammeg ».\nPlijet genoh Aotrou Doué, dégemer ar péh a gennigam aveid ar sakremant ag an aotér, léh ma um-hra un eskemm ha n’en-des ket é bar ; én ur gennig ar péh ho-pes groeit deom, ni a hello ho reseù é gwirioné,\nAotrou Doué, én ur reseù or Salvér ér sakremant, hwi ho-pes on staget muioh-mui doh ho mab Jézus ; ni ho ped hoah : groeit deom de voud hanval dohton àr an douar ha de voud lodeg én é gloér én néañv


Pajenn:Crocq - Marvailhou Kerne, 1910.djvu/78 - Wikimammenn\nPajenn:Crocq - Marvailhou Kerne, 1910.djvu/78\nFilhor Pôlig a Gerzatan\nBloaz a vije a-benn dilost miz Genver abaoue ma oa dimezet Per ar Paour gant Soaz an Dienez ; ya, a-benn pemzek de e vije bloaz abaoe ma oant deut da jomm en eun pen-ti, sko e kichen Maner ar C’hagn, e-lec’h ma veve aotrou an Didruez. Madik awalc’h ez ea an traou en dro gant an daou yaouank, abaoue o eured, Per o tevezia tost ken alïes ha bemdez, er c’heariou a ziwardro ; ha Soaz, diouz he zu, oc’h ober war-dro an tiegez, hag a-hend-all o c’hounit eur gwennegig bennak ; rak eun tammig edo kemenerez, ha, pa c’helle kaout labour gwriat, e laboure.\nSiouaz ! da zerc’hent an Nedelek, ar gurun a strakas azioc’h o fennou. Pengwennig, ar vioc’h hag o doa gellet prena gant o espern, dre galz a boan avat, Pengwennig a zigouezas d’ezi mont dre laer da beuri e foenneg Maner ar C’hagn ; an Didruez he gwelas, ha pim ! e tennas warni… Tristidigez ! Petra d’ober er pen-ti breman epad ar goanv kalet, hep berad leaz, na begad amann ? Dioueret, a dra sur ! Mes, mar deo eas lavaret ar ger, gouzanv an dra a zo tennoc’h. Hag ouspen ze, nec’h o doa a-hend-all, rak hep dale, eus an eil devez d’egile, e-lec’h daou e vijent tri o chomm er pen-ti…\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/78&oldid=113140 »\nKemmoù diwezhañ degaset d'ar bajenn-mañ d'an 30 Kzu 2017, da 20:03.


Bali Breizh – Stefan Carpentier\nBoulc’het eo bloavezh nevez Bali Breizh gant abadenn ar 16 a viz Gwengolo. Pa ne’m eus skinweler ebet e sellan ouzh an abadennoù war o lec’hienn. Alies mat e tapan dale met ur blijadur eo gallout sellet oute pa garan.\nMa… Arabat eo din ankouazh emañ ar pennad-mañ er rummad taol imor. Pa’m boa lennet e vije kaoz eus lennegezh e triden gant ar c’hoant da welet kement-se. Chomet eo ma fri war ar gloued avat, kouezhet ma biz-meud em dorn.\nYa, tudoù. Soñjit ‘ta ez eus bet komzet eus sonerezh (bagadoù) e-pad tost 11 munutenn hag eus lennegezh e-pad 5 munutenn a-vec’h. Ha diwar ar pemp munutenn-se e oa an hanter diwar-benn ul levr gallek. Ha war ar marc’had n’eo ket diwar-benn ul levr brezhonek nevez savet e ra Bernez Rouz e gronikenn, diwar-benn un adembannadur ne lavaran ket. N’eus deuet netra a nevez er gouloù ? Ne vez ket kaset skouerennoù servij kelaouiñ da Frañs 3 Breizh ?\nPenaos bezañ laouen ? Bep miz e vo kont evel-se ?\nYa, dipitet on gant an taol kentañ-se. Emichañs e vo gwellaet tamm-ha-tamm. Trawalc’h a gelaouennoù, a lec’hiennoù a zo evit brudañ labour ar bagadoù. Pet a zo avat evit reiñ brud, ne lavaran ket reiñ ton, d’hol lennegezh ?\nN’eo ket gant an tri pe bevar blog lennerien a zo e vo cheñchet penn d’ar vazh, dreist-holl pa ouezer ne zeu ket kalz a dud d’o lenn.\nMar plij, skipailh Bali Breizh, roit ur plas dereat d’hol lennegezh ha klaskit lakaat ar gaoz war draoù nevez.\n(un taolig imor a zo eus ar pennad-mañ n’on ket fachet ruz c’hoazh.)\nAuteur StefanPublié le 18 septembre 2012 Catégories Brezhoneg, Brezhoneg er gêr, Non classé\n2 réflexions sur « Bali Breizh »\nMat eo din e vije burutellet doare an abadennoù, ar pezh a vank kalz war beb dachenn e bedig ar brezhoneg. Staget oa an daou levr se eus tem ar vakansoù hag ar beajoù. Evit pezh a sell eus al levrioù e oa ur mank e Bali Breizh setu perak ez eus bet kreñvaet al lodenn-se ar bloaz-mañ. Beb miz ur gronikenn war al levrioù hag unan all war ar c'hazetennoù. Ouzhpenn e lakimp war wel an embann : D'an 21 eo bet pedet Mark Kerrain ha Klervi Abalain a raok saloñs Karaez, er gronikenn vo kaoz eus barzhoniezh (Kan ar stivell ha Barzh ha marzh). Ar sizhun war lerc'h war dachenn an ankou hag an anken e teuy Jef Philippe ha Daniel Giraudon. Ar sizhun goude d'ar 4 a viz Du e vo tro Martial Menard da gontañ eus e c'heriadur ha d'an unnek ur gronikenn war levrioù a denn eus ar brezel : Aljer 57 ha Dek devezh e Verdun.\nAr pal a zo eveljust henchañ an dud da zigoriñ en dro levrioù brezhonek ha distagañ un tammig eus bed ar skrammoù.\nStefan Carpentier dit :\n14 octobre 2012 à 8 h 40 min\nTrugarez vras Bernez evit an evezhiadenn-se. Laouen on o lenn kement-se.\nIskis a-walc'h eo stad ar gwerzhañ levrioù. Mui-ouzh-mui a dud a zo gouest da lenn ha koulskoude ne vez ket gwerzhet muioc'h a levrioù, ha lennet e vez nebeut an hor yezh.\nNe vez ket brudet a-walc'h an traoù nevez, nag istor hol lennegezh, goude ma'z eus bet skignet teulfilmoù kentelius ha plijus gant France 3.\nUn dra diaes a zo : lakaat ar vugale da lenn en o oad tener. Ha n'eo ket gant ar vugale emañ an dalc'h, gant o zud ne lavaran ket. Pa ne ouzont ket lenn e brezhoneg e kavont gwelloc'h prenañ levrioù gallek. Ur gwir labour a zo d'ober war an dachenn-se.\nPrécédent Article précédent : Brezhoneg yac’h\nSuivant Article suivant : Tarv, kaset e vi d’ar marv


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Pat Gallagher) (KildareStreet.com)\nResults 1-20 of 834,570 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Pat Gallagher)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Pat Gallagher)


Marevezh an Nevezamzerioù ha Diskar-amzerioù - Wikipedia\nMarevezh an Nevezamzerioù ha Diskar-amzerioù (sinaeg 春秋时代, pinyin chūn qiū shí dài, "marevezh nevezamzerioù diskar-amzerioù") a reer eus ur marevezh en Istor Sina a badas eus 770 KJK betek 476 KJK, kent ganedigezh Sina er bloavezh 221 KJK eta. Eus al levr klasel Bloazdanevelloù an Nevezamzerioù hag an Diskar-amzerioù, a zo unan eus Pevar Levr ha Pemp Klaselour Sina, e teu an anv .\nPa oa ren ar remziad Zhou ar C'hornôg (1027-771) o vont da echuiñ e voe pobladoù kantreer ar Gwalarn, 犬 Quăn ("Kon/Chas") ha 戎 Róng ("Armead") dreist-holl, o c'hounez tachenn er Reter a-wagennadoù hag o krignat an tiriad Zhou tamm-ha-tamm betek lakaat gourdrouz bras war e galon.\nEr bloavezh 771 e voe lazhet ar roue ZHOU You gant an alouberien kevredet gant markiz ar Stad Shen. Peogwir e teuas diaes d'e warlerc'hiad ar roue ZHOU Ping chom er gêrbenn gozh e tec'has, harpet gant ar Stadoù Jin ha Zheng, da staliañ e Lez en ur gêrbenn nevez, Luoyi., pelloc'h war ar Stêr Velen (黄河 Huáng Hé) e Reter ar rouantelezh. Eno e tiazezas ar remziad ZHOU ar Reter er bloavezh 770.\nHogos a-hed marevezh an Nevezamzerioù ha Diskaramzerioù e padas ar brezel etre ar Stadoù Jin ha Chu, met pa voe tost echu ar marevezh e voe ar Stadoù Wu ha Yue ar Stadoù kreñvañ.\nAdtapet diwar « https://br.wikipedia.org/w/index.php?title=Marevezh_an_Nevezamzerioù_ha_Diskar-amzerioù&oldid=1974240 »


Fonds Régional Art Contemporain (FRAC) Bretagne : exposition, art breton\nAn arz a vremañ\nGant e oberennoù liesseurt emañ ar FRAC (dalc'had rannvroel an arz a vremañ) e penn ur rouedad kreizennoù arz ha palieroù hag a ra war-dro ar skignañ er c’hêrioù bras pe vihan. Adkavout a reer gantañ an holl vediaoù : livañ, tresañ, luc’hskeudenniñ, video, kizellañ, staliadurioù… Roet e vez kalzik a blas d’an doareoù arz nevez savet diwar temoù pe materioù eus ar vro.\nBrudañ an arzourien dre ar FRAC\nGant 3 000 oberenn eo FRAC Breizh unan eus an dastumadoù pinvidikañ a gaver e Frañs.\nE-kichen Raymond Hains ha Jacques Villeglé e kaver arzourien evel Marcel Dinahet, Yvan Le Bozec, Jean-Philippe Lemée, Gilles Mahé, Cyrille Mariën, Yvan Salomone, Yves Trémorin, Pascal Rivet…\nDiskouezadegoù leun a vuhez\nE meur a greizenn arz a vremañ lec’hiet mat, e-barzh monumantoù istorel a-wechoù, e kinniger ur sell dibar war hor bed. Emañ La Criée e-kichen Koc’hu kreiz-kêr e Roazhon. Er C‘harter, e Kemper, e kaver ul levrdi hag un ostaleri sko gant ar salioù diskouezadegoù. En Dreuzell e Brest e vez kinniget dañs, arvestoù ha sonerezh ouzhpenn an arzoù neuziañ. Ar palier an Degemer Mat e Roazhon zo un ostaleri ivez. Degas a ra Kreizenn Etrebroadel an Arz a Vremañ startijenn d’an holl balieroù e Pont-Aven.\nAn arz tost ouzh an dud\nGwechall e oa deuet an arz davet an dud e meur a stumm – gwerennoù-livet, broderezh, kalvarioù. Hiziv an deiz e teu da gejañ gant ar vizitourien a ya da welet an « Arz er chapelioù » er Mor-Bihan pe d’ober anaoudegezh gant Roazhon da-geñver Gouel daouvloaziek an arz a vremañ (er bloavezhioù par). Muioc’h digustum c’hoazh eo ar « Pop Art war ar maez » e Nizon, e-kichen Pont-Aven. Bet eo an dud o kerc’hat poltredoù e deun o ziretennoù evit adstummañ anezho diouzh doare Andy Warhol. Dispaket e vez neuze livioù flamm ha fresk !\nEtre natur ha sevenadur\nAn arz n’emañ ket en diabarzh ! E park Kergwehenneg e vezer kaset, etre gwez kozh-kozh, da welet delwennoù gant Giuseppe Penone, Richard Long pe Jean-Pierre Raynaud. Eno e kavot un daol-vaen mod nevez zoken.\nE Pont-Skorf, it da weladenniñ ur gêr neuziet-kaer hag ar maezioù tro-war-dro, "L’art chemin faisant".\nPetra eo al land art ?\nKaerder ar vro hag an danvezioù a gaver enni a vroud an arzourien da grouiñ traoù e-kreiz an natur gant mein, koad, war an traezh pe war ul lenn. Kinniget e vez festivalioù Land Art e Trebeurden, Breselien…


Pajenn:Sales - Introduction d’ar Vuez devot.djvu/109 - Wikimammenn\nPajenn:Sales - Introduction d’ar Vuez devot.djvu/109\nzouçder speret ar re a zeu d’am offançi, e clasquin en deiz-se an occasion d’o rapcontr evit o saludi ; ha ma na allàn o rancontr, e liquin da viana va foan da lavaret vad anezo ha da bedi Doue evito.\nPa sortiot eus an oræson cordial-sè, e renquit lacât evez na lessac’h ho calon d’en em rei ouz traou-all, rac scuilla a rac’h ar baum hac al liqueur precius hoc’h eus recevet enni dre voyen an oræson ; me a fell din lavaret e renquit, mar d’e possibl, miret un dra bennâc a silanç ha douguen gouestadic ho calon eus an oræson d’hoc’h afferou-all, o terc’hel-mad, hirra ma ellot, d’ar santimanchou ha d’an affectionou pere ho pezo concevet. Un den en deffe recevet en ur porcelinen gaer ul liqueur bennâc a bris bras evit e douguen d’e dy, a yae a doug-e-gam hep sellet a gostez, hoguen sellet a rae aviziou dirazàn gant aon na heurte e droat ouz ur mean bennâc ha na rae ur goall gamet, hac aviziou-all ouz e borcelinen da velet hac y na gostezze quet an eil tu muguet eguile : chetu eno petra a dleit da ober o sortial eus ar veditarion. N’en em droït quet en un taol-cont ouz traou ar bed, hoguen sellit en ho raoc simplamant, evel a c’hoarfe mar rancontrac’h unan bennâc ha ne ouffac’h quet en em exanti da barlant ountâ pe d’e glevet, eo ret en em accommodi diouz quemense, mæs en hevelep-fæçon ma lequeot evez na zeuac’h da goll ar\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/109&oldid=118370 »\nKemmoù diwezhañ degaset d'ar bajenn-mañ d'an 7 Eos 2018, da 13:33.


D'ar yaou pevar ar viz c'hwevrer paseet, tro am'euz bed e Bannaleg, komz war ar roud a n'euz kased ahanon abaoe va yaouankiz beteg oad va leve, hag penaoz oun deud da heul da krouiñ, gant mignoned a Roc'h, eur gevredigh anved "Ségou-Breizh".\nSetu amañ, dindan, petra am'euz konted d'an dud a oa deud da silaou va divoudou a-brepos ar diwyezheg implijed en deskadurez e bro c'hall hag en Afrika , hag prezegenn an intron Favreau diwar ben ar memez kuden e Korsika. E Penn ar Bed, o labourad egiz ensellerien an Deskadurez Stad, karged gand enseller Akademiez Kemper e ober war-dro ar guzulerien hag ar gelennerien a oa o skoliañ ar re yaouank e brezhoneg, asamblez om ni bed o daou\nDa oa din konta penaoz oun bed saved gant div yezh vamm, ar galleg hag ar brezhoneg. Gand an tad hag ar vamm-dumañ, er ger, dirag o bugale, peogwir a sonjal dezho eo ar galleg a roche deomp diwezatoc'h eur micher vad, ne veze implijed nemed ar galleg, Pa oa da harza ar bugale da gompren oa implijed ganto ar brezhoneg.\nEuruzamant, va mamm goz ne ouie tamm ebet galleg hag brezhoneg a oa nemedken. pa kompze. Euruzamant, touesk ivez va c'hamaraded skol kazimant an oll a kaose brezhoneg war ar leur skol daoust d'ar simbol roet gant eur pinijenn d'an abardaes d'an hini n'doa dalhet da ziweza ar sin fall se, sin ar plouk, sin an hini a komze brezhoneg pe galleg saout ! Euruzamant, e oan atao o mac'hata en o yezhkliantes va zad ha mamm, koñversanted e bouourc'h Gwiglan. Saved oun bed, aes eo da koumpren, e Bro Leon, e douar ar Veleien ,en ilizou ar c'hategiz hag ar prezegennou oa gret ivez evel just e brezhoneg... Setu, e mod-se , hep soñjal, egiz eur yezh vamm a m'eus desket ar brezhoneg, kasimant e memez mod eged ar galleg.\nDa heul, abalamour, gav din, e oan divyezheg,latin, gregac'h, saosneg, m'eus desket hep diaesamant..Ne oant ked koulskoude ganet gant muia spered , mes kemered oa ganen ar boas paseal heb soñjal e galleg pe e brezhoneg.... Pa vez desket abred, araog nao bloaz meur a yez, vez aes da houde deski leiz a yezhou all... Er mod - se m'eus desket ar bambara er Mali, tammou arabeg er Maroc, an oksitaneg e Lot et Garonne pa oan enseller en departamant-se.\nMed petra a chom din euz a yezhou-se en devez a irio ? Ar gozni, nebeut gwechennou kaout tud da komz er yezhou-se, ar memor disterraet... Tamm a tamm, hag dreist-oll ar geriou, a zo o von kuid... Chom a ra ganen koulskoude ar bolontez rei tro d'ar yezhou koz ... Ma vichen kolled, a viche neuhe kolled eun tenzor ar bed !\nSelom bremañ petra deue da veza, pa oan o labourad, ar yezhou hag ar sevenaduriou fass da va micher ?Goude va goñje great er Gabon, oun bed anved egiz skolaer hag rener skol e Ségou, eur ger eus ar Soudan Français, trevadenn er poent-se, hag a zo deud irio da veza ar Mali.. Kazimant nemed skolidi lived du em boa... En heulia ar programmou ofissiel, da oa din diski deon e galleg " Nos ancêtres les Gaulois étaient grands, blonds et avaient les yeux bleux ! " Gantar vez ! Kazimant deustu a m'eus desked evid va unan da komañs hag da vugale da heul istor ampiriou koz ar Mali, Aoudaghost, Tekkoror, hag andeniou meur ha bruded an Afrika... Er memez amzer a oa desked ganen ar yezh bambara a komzan atao eun tammig bihan en devez a irio... desket anter kant bloaz zo ! Pa soñjan er poen-se, en em gulennan perag gouvernamant ar France a gulenne sevel ar skolaerien e galleg nemet ken, hep ger e bed e bambara, en eur gourdrouss e sort-se e galleg ... Ar mod kelenneriezh-se, er skoliou publik hag dreist-oll er skoliou diwan vez divenned irio ablamour a viche lezenn diazez ! Gwirionez en tu mañ d'ar Pireneou, gaou en tu all ! Ar gourdoura e galleg m'eus implijet pa oun me bed egiz kenoberour en Afrika, kelenner da goumañs, enseler da houde... Ar gelenneriezh-se oa da heulia partoud en Afrika, er skoliou e lec'h a oa kenoberourien. Laboured e m'eus gant va gwreg , skolaerez a oa ivez, er mod-se e meur a vro : Mali ; Maroc ; Tchad ; Mauritanie ; Gabon...\nAraog dond da veza enseller m'eus bed da baseal meur a examinou ha da ziskouez eur c'hounskrid war eur danvez emoa dibabed. Choazed a oa ganen : da eo evid deski lenn, diski er skoliou Breiz-izel div yezh ! Ar stummerien a oa en dro deomp e n doa lavared din : ober kazeg a ri gant eun danvez egiz se. ! Dirag eur rummad pem enseller braz, kuzulerien Ministr an deskadurez, m'euz divenned mad awalac'h, gav din, an avantajou hag ar red deski devyezh er skoliou e bro Gall, e lec'hiou a oa posub...Ben a fin, memestra, anwed oun bed enseller an deskadurez stad !\nPetra m'eus great bwarlec'h pa oan deud da veza enseller ?\nPa oan e post e Montroulez, sined eo bed, d'ar seiz ar viz genver 1975, gant an oll ensellerien Pen ar Bed, ar diskleriadur mañ:"Me zo a du evid ma vo kelenned ar brezhoneg er skoliou vamm hag er skoliou kentañ derez ..."\nEr Maouritani, bro e lec'h m'eus saved eur skol da krouiñ an ensellerien kentañ ar bro-se, e m'eus saved ganto, touesk traou all, eur fesson da zeski lenn e ouolof...\nPa oun bed anwed e Kastellin , ase oan ivez e karg skol div yezh Sant Rivoal, , gant an Introun Favreau, ensellerez evid ar skoliou mamm e Kemper, e karg eus an deskadurez e brezhoneg hag e karg ivez da sterniañ ar guzullerien kelennerezh e brezhoneg evid oll Penn ar Bed.\nEnseller e Brest, m'eus digored eur skol publik divyezh e Landerne.\nEr Gabon, er penn eur mennad newezerezh ar skoliou kenta~derez, m'eus kinniged d'ar Pennou Bras ar Vro-se, krouiñ pevar ti-skol evid stumma ar vistri skol , da veza gouest deski lenn d'ar vugale e yezh penna o rann-vro.\nDistroet e France, anwed e Kernevez/lot (villeneuve/Lot) e roañ lañs d'an oksitan, aotred gant ar Lezenn Deixonne egiz meur a yezhou komzed e bro c'hall. Kouskoude an aotrouniez akademiez n'in ked a du evid an dra-se... Med ar lezenn zo dieuzh va zu ! Peded d'eu C'hendalc'h gand difennour an Oksitan oun receved er yezh se a oa komprened ganen.. An devez war lec'h war ar gazetten lec'hel e oa skrived :"eun enseller brezhoneg deud da skouazella an occitan !" Foug braz zo bed ganeme en devez-se. Koulz lared ar Rektor Akademiez Bourdel hag an enseller Akademiez Agen, peded da zond , heb digarez, ne oan ke deud d'ar C'hendalc'h.\nDindan Deskadurez ar Stad, e vin kased da echui va reuz e Sant Andrè en Enez ar Reunion.. Er skoliou, e kavan traou spontuz: " on tadou-kozh, ar Galianed....frisennou istorel diskouezañ an istor ar France abaoe ar Romaned, Karl ar Bras, .. med nentra diwar ben ar kavidigezh an enez gant an Arabed (Diva Morgabiu vo roed ganto giz anw kentañ), da c'houde gant ar Potugaleg Pedro de Mascareñas (a-belec'h an anw "les Mascareignes roed d'an enezou Réunion, Maurice, hag Rodrigues..),.... ben a fin nentra memes war okupassion kentañ an enez, tri hant bloaz benag a oa nemet ken :araog ne chomfe ase eun den benag... Diouzhtu a m'eus goulenned ober chañchamanchou braz en oll skoliou. Laked wa berz war o yezh. A darre, diwar ben al lezenn Deixonne a m'eus komzet....!\nSoñj mad m'eus atao eur marvailh enengaved pa oan oc'h ober va ensell diwezad en eur c'hlass dalc'hed gant eur skolaer kreol. E komz e oa war ar sujañ ... Pa oa echued ar gentel, eun emzivis a zo be staged tresom daou.:\n- " Gweled a vez deustu out eur skolaer a fesson vad; dispaked mad eo bed ar kentell kentañ -se war ar sujañ... med eur c'huzul a roan did memestra. Moyen zo atao gwellad an traou ? Ar gentel-se viche pased mad awalac'h e Paris, pe e Brest, pe e Marseille... med o bugale zo kreoled en Enez Réunion ! Setu eo da did dalc'h kont eus an enmdro hag eus ar yezh komzed gand an tud o chom amañ!..\n- Daousta miche ar gwir amañ er skol implij va yezh ?\n- Ya, sur... Da eo did implij an hini a vez implijed aliesa gand an dud e maez d'ar skol !\n- Mez penaoz ober ?\n- En da blass, e miche skrived war an daolenn traou e-giz mañ e Kréol hag e galleg, keñver - ha - keñver:\n" Demain, il faut que j'aille à Salazie.../.. i fo mi sa va Salazie... "\nha, da heul, e memez mod an oll skweriou o peuz implijed.. Neuze islinenna ar verbou e miche goulenned... Sellid mad... pestare c'hemm a zo etre ar verbou-se ?\n- Va yezh a zo eur yezh touesk a re dindannañ ! Sujañ e bed e Kreol !\n- Chom sioul, meus lavared dezañ . O kunujennañ va yezh, ar brezhoneg e maout ! Daousta ouezez perag n'eus ed tamm sujan ebed er Kreol ? Abalamour o yezh a zo deud evid eun tamm gant ar martoloded breiz deud amañ pad an okupassion kentañ an Enez gand ar C'hallaoued ! Nompas kaoud eur sujañ, zo, me gav din, eun dra vad. Ni a oar atao petra ober, heb arvar tamm ebed.. Ni zo tud a penn kaled, tud a bolontez ! C'hwi ivez emichañs !... "\nA neuze, ar gelenner hag an enseller o c'hoarzin asamblez !\nAn devez war lec'h, eo deud ar skolaer - se da gas din leun a Varzhonegou skrived gantañ e Kreol !\nBremañ oun e Roc'h Morvan o chom, deud war va leve: nebeud - ha - nebeud teu ar gozni. Aliesa posub vezomp o bourmen; Eur vech, mod-se, emaomp ed, va c'hreg a me, betek ar Mali ober eur seurt perc'herinaj. Eur vech distroet d'ar ger, gand leun a Vignoned, e be saved eur kevredigezh anwed "Ségou-Breizh". Chikour a vez roed ganeomp d'an dud da sevel eur skol kevredig, Pestare yezh vo implijed ganto evid sevel ar vugale ? Lavared zo bed deo taol evez: bambara ha galleg da heul, pe bambara ha galleg asamblez, pe nemed galleg, yezh ofisiel ar Mali ? Da eo deo dibab war ar gudenn vras - se !\nNao a vugale vihan zo ganed en o familh. An daou vihanna ne komzon din nemed e brezhoneg.\nWar Sit Internet Ségou-Breizh, eo diskhuzed e bambara, brezhoneg, galleg hag saozned eo bed ar kevredigezh !\nAliesa posub ian da ober pennadou-kaoz e brezhoneg er radio pe er pell-welerez evid viche taoled evez d'ar gevredidigezh hag diven ar Brezhoneg...\nSkrived e Roc'h Morvan, d'an euneg ar viz c'hwevrer 2004.\nEnseler a enor an Deskadurez Stad\nOfisier ar Palmou Akademiez\nPresidant ar Gevredigezh SEGOU-BREIZH.


Seán Mac Diarmada : diforc'h etre ar stummoù - Wikipedia\nSeán Mac Diarmada : diforc'h etre ar stummoù\nSeán Mac Diarmada (kemmañ)\nStumm eus an 27 Ebr 2012 da 07:04\n1 okted lamet , 10 vloaz zo\nStumm eus an 7 Ebr 2012 da 16:39 (kemmañ)\nChuispastonBot (kaozeal | degasadennoù)\nD (r2.7.1) (Robot ouzhpennet: war:Seán Mac Diarmada)\nStumm eus an 27 Ebr 2012 da 07:04 (kemmañ) (dizober)\n[[Skeudenn:MacDiarmada.jpg|thumb|200px|Seàn Mac Diarmada]]\n'''Seán Mac Diarmada''' (ganet evel ''John McDermott'' hag anavezet ivez e saozneg evel ''Seán Mac Dermott'') a zo betoa ganet d'an [[28 C'hwevrer|28 a viz C'hwevrer]] [] e kontelezh [[Leitrim]] ha tremenet d'an [[12 Mae|12 a viz Mae]] []. Kemer a reas perzh en aozadur [[Emsavadeg Pask]] hag en darvoudoù da-heul. Kondaonet e voe d'ar marv goude-se.\nGanet eo bet d'an 28 a viz C’hwevrer 1883 e kontelezh Leitrim, e lec’h ma'z z’eoeo bet desket gant an Irish Christian Brothers. E 1908 ez eas da [[Dulenn|Zulenn]] eel lec’h ma'z eas e darempred gant strolladoù stourm enep-saoz (ar [[Sinn Féin]], an [[Irish Republican Brotherhood]] ha [[Conradh na Gaeilge]]). Dont a reas da vezañ ezel eus kuzul-uhel an IRB ha diwezhatoc’h e sekretour.\nE [] e teuas da vezañ pennskrivagner ar gazetenn « Irish Freedom », ur gazetenn krouet gantañ, [[Blumer Hobson]] ha [[Denis MacCullough]]. Dilennet e voe e-giz unan eus pennoù an [[Irish Republican Brotherhood|IRB]]. Evel se e kejas gant [[Thomas Clarke]], dont a rejont da vezañ tost-kenañ an eil d'egile. Un tammig diwezhatoc’h e voe paket gant ar boliometi[[poliomielit]], ha ret vo dezhañ bale gant ur vazh.\n[[Skeudenn:Mac Diarmada.jpg|thumb|Plakenn en enor da Seàn Mac Diarmada ouzh moger ur savadur ma oa bet o labourat]]\nE [], Mac Diarmada a labouras da genstagañ kevredigezh an [[Irish Volunteers]] ouzh an [[Irish Republican Brotherhood|IRB]]. E [], harzet e voe harzet gant ar Saozon abalamour d’ur brezegenn en doa graet a-enep ar [[Rouantelezh-Unanet]]. Dieubet e voe e miz Gwengolo ha kemer a reas perzh e-barzh aozadur emsav [].\nE-pad [[Emsavadeg Pask]], Mac Diarmada, abalamour ma oa ampechet, ae chomas Mac Diarmada dreist-holl e-barzh an Ti-Post gant pennoù an emgann. Pa voe trec'h ar Saozon, e c'hellas chom kuzhet e-touez ar brizonidi, met ur soudard saoz een gavaskavas. Kondaonet e voe d'ar marv ha lazhet d'an 12 a viz Mae 1916. Lee Wilson, an hini a anzavasanavezas Seán Mac Diarmada e-touez an emsaverien bac'het, a voe lazhet diwezhatoc'h war urzhioù [[Michael Collins]].\nAdtapet diwar « https://br.wikipedia.org/wiki/Dibar:MobileDiff/1212434 »


Voronezh heavy machinery, industrial machinery Voronezh, machinery for sale in Voronezh, industrial equipment, Voronezh. MNOGONADO.net\nin Russia in Voronezh\nVoronezh heavy machinery. Industrial machines in Voronezh. Machinery for sale in Voronezh. Industrial machinery, Voronezh.\nAuto and Moto Heavy machinery in Voronezh


The Katzenjammer Kids (1901)"Emaomp o c'hoari sirk" — "Te eo ar furlukin, Mammig"\nThe Katzenjammer Kids zo bannoù-treset amerikan skrivet gant an Alaman-Amerikan Rudolph Dirks (1877-1968) ha treset gant Harold Hering Knerr (1882-1949) e-pad 37 bloaziad.\nD'an 12 a viz Kerzu 1897 e voe embannet an istor kentañ, en American Humorist, stagadenn suliek ar gazetenn New York Journal a oa perc'hennet gant William Randolph Hearst (1863-1951).\nRudolph Dirks e voe ar senarioour kentañ o tiskouez kendivizoù e dudennoù dre lagadennoù.\nGoude un arridennad prosezioù a voe etre 1912 ha 1914 e tilezas R. Dirks an New York Journal hag e roas lañs d'ur stirad nevez, Hans und Fritz, a voe anvet The Captain and the Kids diwezhatoc'h. Heñvel e oa an tudennoù ouzh re The Katzenjammer Kids, a voe kendalc'het gant H. H. Knerr en e unan.\nKevezerezh a voe etre an div gentel eus ar bannoù-treset-se betek ma paouezas The Captain and the Kids e 1979 goude ur remzad a 60 bloaziad.\nHiziv an deiz e vez skignet c'hoazh The Katzenjammer Kids gant an aozadur King Features Syndicate : ar stirad bannoù-treset koshañ eo, hag an hini padusañ ivez.\nDindan an talbenn Pim, Pam, Poum e vez embannet e galleg.\n2.1 1897-1914 : an deroù\n2.2 Rudolph Dirks ha Harold H. Knerr\n2.3 Ar bloavezhioù 1950\nKrenngevell[kemmañ | kemmañ ar vammenn]\nMeur a dudenn zo en ur meni tiegezh a zo o chom war Enez Bongo, en Afrika.\nAr vamm, a zo tev hag aotrouniek, a ra war-dro an ti hag a fard gwastilli evit he daou vab ; armet gant he rollon e teu a-benn da genurzhiañ an tiad, daoust dezhi bout hegredik ha truchet alies gant an tudennoù all.\nDa voereb he bugale, Tante Pim hec'h anv, eo bet lakaet en embannadur gallek.\nHans ha Fritz, daou vab gevell ar vamm, eo tudennoù pennañ ar stiriad. Ne soñjont nemet en ober tapoù d'an tudennoù all ; alies e vezont tapet d'o zro, ha tersataet e diwezh pep istor.\nPam ha Poum eo o anvioù en embannadur gallek.\nAr C'habiten, a zo tev ha barvek, ne soñj nemet en evañ sistr, kousket ha c'hoari ar c'hartoù.\nEnseller ar skolioù, a zo mignon d'ar C'habiten hag a-zoare gantañ, en deus ur barv gwenn hir hag un tog foñs hir.\nSteredoniour eo en embannadur gallek, ma vez anvet L'Astronome.\nMiss Twiddle, a zo kelennerez-ti, a glask skoliata Hans, Fritz ha daou vugel all an tiad.\nMiss Ross eo hec'h anv en embannadur gallek.\nRollo, ur paborig a baotr, a oar c'hoari troioù-kamm ha lezel ar c'hastiz gant Hans ha Fritz.\nAdolphe, kenderv Hans ha Fritz, eo en embannadur gallek.\nLena, ur plac'h jentil a c'houlenn alies digant Hans ha Fritz he skoazellañ da gaout he dial eus goapadennoù ar C'habiten hag an Enseller.\nC'hoar da Rollo / Adolphe eo en embannadur gallek.\nAr roue Bongo, a ren war an enez, e plij dezhañ c'hoari hag evañ gant e vignoned ar C'habiten hag an Enseller.\nMakoko, ur bugel henvroat a zo mibin ha speredek-kenañ, a oar en em zic'hizañ e loen pe blantenn evit ober tapoù da Hans ha Fritz ; alies e tec'h kuit war kein ur c'hwibon rak gouzout a ra yezh al loened.\n1897-1914 : an deroù[kemmañ | kemmañ ar vammenn]\nUr gontadenn skeudennaouet alemanek anvet Max und Moritz – Eine Bubengeschichte in sieben Streichen, bet embannet er gelaouenn Fliegende Blätter adal ar 4 a a viz Ebrel 1865 gant Wilhelm Busch, eo andon The Katzenjammer Kids.\nTri faotrig a oa er penn-kentañ, met buan ne chomas nemet an daou vreur gevell Hans ha Fritz, a vez atav o sevel enep o mamm ha, drezi, enep pep beli. Tudennoù pennañ all ar stiriad eo ar C'habiten, anezhañ ur moraer peñseet a dalvez da dad ar vugale, hag an Enseller, unan eus pennadurezhioù ar skol. Bez' emañ ivez ar morlaer John Silver hag e vagad, ha c'hoazh ar roue morian hefil King Bongo a ren war un enez drovanel en Afrika.\nUr pouez-mouezh brizhalamanek zo gant meur a dudenn pa gomzont saozneg.\nBepred e vez ar vugale oc'h ober tapoù d'an oadourion, bepred e vezont hetaet da c'houde, bepred e vezont paket ha bepred e vezont tersataet e dibenn an istor.\nKement ha "leñv ar c'hizhier" e talvez ar ger alamanek Katzenjammer, met "keuzidigezh a-c'houde ur c'hwitadenn" eo e ster boutin ; "poan vlev" eo ar ster all koulz e saozneg hag en alamaneg.\nEchu e voe gant Max und Moritz goude o seizhvet tap, pa gendalc'has The Katzenjammer Kids da vont, ha bev int c'hoazh hiziv an deiz.\nMeur a dresadenn-vev a voe savet diwar ar bannoù-treset. E 1903 e voe diskouezet ur pezh-c'hoari.\nRudolph Dirks ha Harold H. Knerr[kemmañ | kemmañ ar vammenn]\nKement a berzh a rae The Katzenjammer Kids ma troas da zaou stiriad kevezer ha da zanvez ur prosez : nac'hañ a reas an New York Journal e paouezje Rudolph Dirks goude pemzek bloavezh labour. Paouez a reas R. Dirks koulskoude, hag e-unan e kendalc'has Harold H. Knerr. Prosez a voe graet gant R. Dirks neuze ; goude bloavezhiadoù e voe aotreet Randolph Hearst da virout ar stiriad, hag aotreet e voe R. Dirks da varilhañ ur stiriad damheñvel e ti Pulitzer. Adal ar varnadenn-se ez emdroas pep stiriad diouzh e du.\nTudennoù nevez a voe e The Katzenjammer Kids er bloavezhioù 1930 dindan pluenn H. H. Knerr : dont a reas ur gelennerez-ti pompadus anvet Miss Twiddle ("an dimezell Frizennek") hag he nizez speredek Lena da chom gant ar vreudeur e 1936 ; diwezatoc'h e teuas Rollo Rhubarb, ur paotrig donezonet dreist a oa bet skoliad d'an dimezell, da chom ivez. Atav e vez Rollo vrasonius o klask bout speredekoc'h eget Hans ha Fritz, met alies e ra tro-wenn hag e c'houzañv diwar e droioù-kamm.\nHans und Fritz e voe anv kentañ ar stiriad "nevez" gant R. Dirks, a zibabas an talbenn The Captain and the Kids adalek 1918. Damheñvel e oa an istorioù ouzh re The Katzenjammer Kids, met poblekoc'h e oa a-fed yezh. Efedusoc'h e chomas tresadennoù ha fent H. H. Knerr.\nDaoust da gement-se e teuas The Captain and the Kids da ober kement a verzh ha The Katzenjammer Kids. Kuitaat Pulitzer a reas R. Dirks evelato, ha mont da di United Feature Syndicate.\nTudennoù nevez a voe e The Captain and the Kids ivez : Ginga Dun, a zo un nevidour emvennus a zo speredekoc'h eget forzh piv, hag a gomz e gwerzennoù hepken ; Captain Bloodshot zo ur c'hevezer da John Silver, ar morlaer e The Katzenjammer Kids.\nBemdez e voe embannet The Captain and the Kids a-hed ar bloavezhioù 1930 kent bout da Sul hepken e-pad dekvloazhiadoù.\nAdalek 1946 e krogas John Dirk, mab da Rudolph, da labourat mui-ouzh-mui war ar stiriad. Tudennoù nevez all a voe kinniget er bloavezhioù 1950.\nPetra bennak ma rae e vab an darn vrasañ eus al labour e sinas R. Dirks ar stiriad betek e varv e 1968. Feal e chomas John da zoare tresañ e dad betek diwezh an embann e 1979.\nBetek e varv e 1949 e voe H. H. Knerr o tresañ The Katzenjammer Kids. Gant Charles H. Winner e voe kendalc'het betek 1956, gant Joe Musial da c'houde. E 1976 e voe tro Mike Senisch betek 1981, ha hini Angelo DeCesare betek 1986. Hy Eisman eo an treser abaoe, ha betek hiziv an deiz.\nTremen 50 kazetenn ha kelaouenn a embann The Katzenjammer Kids er bed a-bezh.\nHabaskaet eo bet an darempredoù etre ar C'habiten hag ar baotred e kentelioù nevesañ ar stiriad : gouest int da gendivizout e-lec'h emgannañ bepred. E Polinezia emañ King Bongoo ren bremañ. Kalz istorioù kozh zo bet adimplijet gant Hy Eisman er bloavezhioù diwezhañ.\nTresadennoù-bev[kemmañ | kemmañ ar vammenn]\nKen abred ha 1898 e voe tresadennoù-bev mut gant tudennoù The Katzenjammer Kids.\nThe Katzenjammer Kids In School a voe graet evit Biograph Company Herman Casler gant William George Bitzer. E 1900 e voe The Katzenjammer Kids in Love, gant an hevelep re.\nEtre miz Kerzu 1916 ha miz Eost 1918 e voe graet 37 filmoù mut gant studio William Randolph Hearst's. Paouezet e voe goude-se, dres pa oa berzh bras ganto, en abeg d'ar bommoù alamanek rik goude ar Brezel-bed kentañ. Kemmet e voe talbenn ar bannoù-treset zoken, a voe The Shenanigan Kids, ha pemp film a voe kenderc'het gant an titl-se e 1920. Buan avat e tistroas ar stiriad d'e dalbenn orin.\nE 1938 e voe graet filmoù The Captain and the Kids gant ar gompagnunezh Metro-Goldwyn-Mayer. Pa oa Hans ha Fritz pennharozioù ar bannoù-treset ez eo ar C'habiten a rene war ar filmoù, ar pezh na blijas ket d'an arvesterion : bloaz ha 15 film goude e voe paouezet gant ar c'henderc'hañ.\nLodenn 1 Policy and Pie (1918)\nLodenn 2 Policy and Pie (1918)\nE 1971 e voe blivet The Captain and the Kids evit ar skinwel.\n↑ 1,0 1,1 ha1,2 Lambiek Comicopedia (en)\n↑ 2,0 ha2,1 Time Magazine, 17 Mae 10 (en)\n↑ "Un istor paotred e seizh tap"\n↑ Tim Eckhorst (2012), Rudolph Dirks – Katzenjammer, Kids & Kauderwelsch, Deich Verlag, ISBN 978-3-942074-05-6, p. 100 (de)\n↑ Maurice Horn, Comics and Cinema: The Beginnings (1896-1913), en International Journal of Comic Art, 15/10/2007, p. 60 (en)\nDoare Hy Eisman\nAdtapet diwar « https://br.wikipedia.org/w/index.php?title=The_Katzenjammer_Kids&oldid=1821381 »


Reoliadur diabarzh – MLK-Gwened\nKemmet d’an 22/01/2018.\n1.2. Emezeladur ar bevezerion oberiant\nPep bevezer oberiant a resev ur gartenn emezeladur pa bae e skodenn bloaz.\nTu ‘zo emezellañ er stalioù-eskemm pe e sez ar gevredigezh.\n1.3. Gratadur hag emezeladur ar pourchaserion, estreget ar strollegezhioù tiriadel\nPep pourchaser grataet a resev e gartenn ezel.\nAr gevrat a resisao doare implij ar Bizh.\nEvit ar pourchaserion, ar Bizh a c’hell bezañ dastroet kuit a vizoù. Evelato arabat disoñjal pal ar gevredigezh: lakaat amredañ ar Bizh ; an dastroadur ne c’hell bezañ nemet an diskoulm diwezhañ. Eleze e vo heñchet ar pourchaserion da gavout pourvezerion lec’hel, en doare da implij ar Bizhoù o devo bet, kentoc’h eget dastreiñ anezho. Ma sav ur gudenn, ar gevredigezh a glasko diskoulmoù all eget an dastroadur.\nNe vo ket anezhañ: ar Bizh ne gollo ket a dalvoudegezh gant an amzer.\nEvit klotañ rik gant ar reolennoù e-talvoud, an euroioù bet eskemmet e Bizhoù a vo miret war ur gont er bank, a yelo d’ober ar font gwaranterezh. Ar font gwaranterezh-se a vo fiziet en un diazezadur arc’hantel kengret ha divezel. Talvezout a ra da warantiñ e c’hell, atav, pep Bizh bezañ dastroet en euro.


Konk-Kerne etre ar 15 hag an 20 a viz : Eost A bep seurt e-pad gouel ar Rouedoù Glas – actu.fr\nKonk-Kerne etre ar 15 hag an 20 a viz : Eost A bep seurt e-pad gouel ar Rouedoù Glas\nEtre ar 15 hag an 20 a viz Eost e vo un degouezh nevez evit kaout un tañva eus sevenadur Breizh.\nPublié le 11 Août 17 à 7:36 Voir les commentaires\nStrollad dañsoù Bro-Euskadi Duguna. (©DR)\nGouel ar Rouedoù Glas e Konk-Kerne n’eo ket just diwar-benn sevenadur Breizh. Koulskoude e vo lakaet war wel memes tra ar c’helc’hioù keltiek hag ar bagadoù, dreist-holl d’ar Sul 20 a viz Eost e-pad an dibunadeg vras, berzh ar sonerien ha dilennadeg ar rouanez. Breizh a vo lakaet war wel ivez gant un dornad arzourien a-vremañ (Cécile Corbel, Red Cardell…).\nReiñ a ra an aozerien « ur plas a-bouez d’ar grouidigezh, d’ar meskajoù, d’an arzourien yaouank, skeudenn ur sevenadur vev gant startijenn hag o vont war-raok atav ». Hag atav er rann breizhat e vo kinniget abadenn kelc’h keltiek Gwened, d’ar Yaou 17 a viz Eost, hag ar grouidigezh ganet eus al labour graet gant Bagad Bro Konk Kerne asambles gant ar strollad Pevarlamm, d’ar Sadorn 19 a viz Eost.\nBeajiñ betek Amerika\nAr bloaz-mañ e vo kinniget gant ar Rouedoù Glas un dec’hadenn en tu all d’ar meurvor Atlantel. Kentañ ehan e Kuba gant ar strollad Grupo Compay Segundo, d’ar Merc’her 16 a viz Eost. Da heul e vo posupl mont betek Kolombia ha Mec’hiko gant ar strolladoù Awatinas ha C’acatl Mexico, raktreset ganto reiñ startijenn a-drugarez d’o sonerezh, o dañsoù hag o dilhad liesliv. A-drugarez d’ur c’henlabour gant Mondial Folk Plozeved eo e vo posupl gwelet anezho er gêr c’hlas.\nArabat deoc’h c’hwitañ kennebeut, d’ar Merc’her 16 a viz Eost, adalek 7e, dibunadeg Duguna, ur strollad dañsoù eus Bro-Euskadi, o tont eus Pampelona. 50 ezel a zo ennañ, paotred ha merc’hed, hag ur fañfar a vo ganto ivez.\nE-pad ur sizhunvezh e talc’h soñj ar Rouedoù Glas eus o gwrizioù, 112 vloaz war-lerc’h ar grouidigezh, e 1905. D’ar mare-se e oa bet krouet ur gouel gant pennoù bras hag arzourien sot gant o c’hêr, evit dastum arc’hant da sikour ar besketaerien sardin. Istor Konk-Kerne a vo displeget neuze e-barzh kêriadennig ar mor e-pad tout ar gouel.\nAl lec’h a lakao war wel ar pesketa lec’hel gant prezegennoù, skignadennoù filmoù ha diskouezadennoù kegin. Oberiadurioù ar porzh (sevel ha kempenn ar bigi) a vo kinniget ivez. En holl eo bet raktreset gant an aozerien etre 60 000 ha 70 000 gweladenner e-pad c’hwec’h devezh.


Pajenn:Ar Prat - Nozveziou an arvor, 1909.djvu/190 - Wikimammenn\nPajenn:Ar Prat - Nozveziou an arvor, 1909.djvu/190\naze ; n’eo ket ma vent inouet bugaligou an Aotrou Doue, mes, sellit, pa ne c’hellint mui ober droug, ar c’hornandoned a zanso, a lammo, hag a gano en eun doare ken iskis, ma vo, sura-walc’h, kalz ebat ganto ! »\nSant Per a zizavas gant e zourn ar bouchadig bleo gwenn a yoa c’hoaz a-zioc’h e dal. — « Eun ali mat eo, a gredan, demezel Fantig. Mont a ran da welet an Aotrou Doue. »\nHor Zalver en deus stad ouz kement tra n’eo ket drouk, hag e kavas mat kenan ar pez a lavare d’ezan sant Per. — « It, emezan, da gaout va zad-mager, ne jomo ket hep rei d’eoc’h eur gaoued. »\nSant Josef a yoa dres o tigouezout er Baradoz, bet oc’h ober eun dro e Breiz-Izel. Bloaz a yoa, da zadorn ar Basion, sakrist Kastell-Paol, o voucha skeudennou ar zent, a zigouezas gantan terri skouarn dragon sant Paol gant e skeul. Sant Josef en doa klevet santez Anna ha sant Paol Aorelian o koms etrezo diwar-benn, an dra-ze ; hag e kemeras e venviou, eun nosvez, hag, hep gouzout da zen, ez oa bet o tresa ar skouarn dorret. Pa oe lavaret d’ezan petra yoa c’hoant a raje, e stagas buan d’al labour. Ne oe ket pell evit beza great ; livet hag alaouret e oe ivez, ha ker kaer e oa ma ’z oa eun dudi sellet outi.\nSant Per ken nebeut, n’en doa ket ankounac’heat e vicher goz. Lakaat a reas ober eur roued bras, bras, henvel ouz ar re a veze gantan gwechall o pesketa.\nEun nosvez ma oa ar c’hornandoned en o gwella o c’hoari hag o youc’hal en dro d’ar japel, sant\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/190&oldid=158670 »\nKemmoù diwezhañ degaset d'ar bajenn-mañ d'an 12 Ebr 2020, da 13:59.


bant - Wikeriadur\nbant /ˈbãnt/ gourel\nLakaat e bant: prest da dennañ.\nAl laeron o clevet anizhi o lacat he fuzil e band, [...] — (G. M., Feiz ha Breiz, 3 Du 1865, p. 320b.)\nAr zoudardet a iea da lacat ho fuzuillou e band, pa voue guelet en eun taol eur verc'hig o tont, [...] — (G. M., Keleier, Feiz ha Breiz, 13 Even 1868, p. 159b.)\nPa zeuas an dennerien frank en ti, e vouent clevet o lacat e band pistolennou tro a ioa en ho c'hichen. — (G. M., An Daou denner-frank, Feiz ha Breiz, 4 Genver 1873, p. 389b.)\nLakaat ur fuzuilh en he bant: prest da dennañ.\nBeteg gouzout e kaven guelloc'h lakat va fuzil enn he bant, abalamour dign da c'hellout en em zifenn ma viche red. — (Lan Inisan, Emgann Kergidu, 1878, p. 48.)\nLakaat ur bistolenn war he bant: prest da dennañ.\nGuelet a rean ann Amédée, hag hen guen egis eun tam lien, gant eur pistolen daou-denn en he zorn, hag o lacaat anezhi var he band : — (Paul Féval, Histor burzudus ha beachou Corentin Kemper scrivet ganthan he unan, troet gant A., Feiz ha Breiz, C'hwevrer 1882, p. 63a.)\ngalleg : armé (fr) (position (du chien) d'une arme), position de tir (fr) (d'arme)\n↑ Je voyais M. Amédée tout blême qui avait pris à la main un pistolet à deux coups et qui l'armait. (Paul Féval, La première aventure de Corentin Quimper, 1877, p.350)\nAdtapet diwar « https://br.wiktionary.org/w/index.php?title=bant&oldid=319317 »\nKemmoù diwezhañ degaset d'ar bajenn-mañ d'an 31 Gou 2021, da 15:33.


Alan Silvestri e 2009\nAlan Silvestri pe Alan Anthony Silvestri (New York, 26 Meurzh 1950) zo ur sonaozour sinema stadunanat.\nAnavezet eo evit e genlabour gant ar filmaozer Robert Zemeckis dreist-holl. Evit filmoù hemañ en deus savet e sonskridoù brudetañ, en o zouez Back To The Future (1985), Who Framed Roger Rabbit (1988) ha Forrest Gump (1994).\nBrudet eo ivez evit bezañ savet sonerezh evit filmoù produet gant Marvel Studios, en o zouez Captain America: The First Avenger (2011), The Avengers (2012), Avengers: Infinity War (2018) hag Avengers: Endgame (2019).\nAdtapet diwar « https://br.wikipedia.org/w/index.php?title=Alan_Silvestri&oldid=1913265 »\nKemmoù diwezhañ degaset d'ar bajenn-mañ d'an 15 Her 2021, da 13:26.